
वाख त॒ वचुन 


लगबग डोडि get छप्योव वाख अपरेलस मंज़। अमि शुमारचि हथ 
सवाद हथ कापियि आयि बॉगरावनु दिलि अँकिस समारोहस मंज़ 
येम्युक संज AIKS हन SRA ओस। वाख दुबार वछिथ ज़न आयि 
न कॉसि पछ्य। वारयाहव कर पनन्य खोशी ज़ॉहिर। दोयिमि दृह आयि 
मे the टेलिफोन, तिहंद्य यिम ब॒ ज़ानख त॒ तिहंद्य ति यिम न॒ ब॒ 
ज़ानहाख। अमि विजि बास्योव मे सॉन्य मेहनत खँच रथि। 

मसल छि वारियाह। सारिवय Ga बोड मसल छु यि जि 
खरीदारन हंद तेदाद गौछ बडुन। अगर परनवाल्यन हुंद तेदाद हरि 
असि सपदि ज़्याद खोशी हॉसिल। अमि खॉतर छु असि बोज़ शोज़ 
करुन। अँस्य किथकन्य ह्यकोख vale खरीदार बनॉविथ। ब छुस 
सारिनय परन वाल्यन अपील करान तिम करिन अथ मंज़ असि मदद। 
दोयिम कथ छे नसर लेखनवाल्यन हंज़ कमी नज़रि गछान। असि छि 
शॉयिर वारयाह मगर नसर लेखन वॉल्य छि कम | यिम लेखान ति छि 
तिम छिन सॉरी देवनागरी लिपि मंज़ लेखान। देवनागरी लिपि मंज़ 
लेखुन छुन मुश्किल | यिम कम्प्यूटरस पेठ टाइप छि हयकान DRA 
तिम ह्यकन AIKS दफ्तर पैठ साफ्टवियर मुफत मंगनॉविथ त अथ्य 


लिपि मंज़ टाइप कॅरिथ। तिम ह्यकन ई-मेल ज़रिय ति सामग्री सूजिथ। . 


कॉशिरि ज़बॉन्य लोल बरुन गव अम्युक वरताव ज़्याद खोलु 
ज़्याद करुन, पननिस गरस मंज़ ति त गर नेबर्‌ ति। खासकर गॅछ यि 
ज़बान शुर्यन सत्य कथबाथ करनस मंज़ वरतावन यिन्य। शुर्य गछन्न नु 
सिरिफ कॉशुर बोलनी योत, बलिकि गछन्न तिम कॉशुर परनस मंज़ ति 
दिलचसपी निन्य। देवनागरी मंज़ कॉशुर परुन छु सहल। तिम हेकन 
देवनागरी मंज़ किताब पॅरिथ। कॉशुर परनु खॉत्र्‌ छे तिहंज़ दिलचस्पी 

बरकरार थावृन्य ज़रूरी। अमि खाँत्र हेकि बाख अख अहम वसील 
बनिथ। यि गोछ सारिनुय गरन मंज़ वातुन। कॉशिर ज़बान छे सॉन्य 
प्रजनथ, असि छे यि कुनि ति सूरतस मंज़ कॉयिम थवुन्य। 

यथ शुमारस मंज़ छि केह लेख, अफसान, ऑज़िच शॉयरी, 
लीला, सूफी शॉयरी हुंद्य नमूनु, त॒ तबसर दिनु आम॒त्य। संयॉसी साँब 
छि लल देद त॒ नफसियात व्यछनावान। हलीम सॉब छि कॉशिरिस 
अदबस त संस्कृति (सकाफतस) मंज़ ज़नानन हुंदिस दितिस पैठ 
पन्य राय बावान। च्रंगू सॉब छि कॉशिरिस बट सुंदि पंचस्तवी सत्य 
रेवॉयती रिशतच व्याख्या करान | j 

अफसान छि अलग अलग मोज़ूहन स॒त्य वाबस यिम ज़न असि 
च््वपॉर्य नज़िर छि गछान। अफसान लेखनवॉल्य छिः रतन लाल शांत, 
अर्जनदेव मजबूर, रूप कृष्ण भट, तु विजय सागर। यथ मज़ छु 
यशपाल जैन सुंदि हिंदी अफसानुक तर्जम्‌ ति शॉमिल | 

अज़िचि शॉयरी हंद्य नमून॒ छि अलग अलग नॅहजन हुंद्य चारनु 
आमुत्य। शॉयरन मंज़ छि शॉमिलः संयॉसी, सुनीता रैना पंडित, शाद, 
अयूब बेताब, मोहिनी कोल, मधुप, घॉयिल, त॒ सॉयिल। कॉशिरि 
शॉयिरी हंज़ि म्वलुल्य रेयवॉयच मंज़ छि अख मशहूर लीला त सूफी 
शॉयिर शमस फकीर सुंद कलाम शॉमिल। 

येमि शुमार खॉत्र सामग्री जमा करनस मंज़ कोर मे हलीम 
सॉबन, शांत सॉबन तु सपरू सॉबन मदद, ब॒ wa तिहुंद शुक्रिया अदा 
करान। मे छे वमेद ज़ि परनवॉल्य सोज़न पनुन्य राय यथ शुमारस 
मुतलख तु अँदीब सोज़न पननि रचनायि छापन खाँत्र | 


ओमकार कौज 
एडिटर 

लेख 
ललद्यद त नफसियात 
बाल कृष्ण सन्यासी 


मन छु नु इनसान सुंदि शरीरुक हिस॒ आसान chew ह्यकव अथ अख 
अमल वॅनिथ मसलन सोंचुन तु कांह कथ सूंचिथ पत तमि कथि svi 
कांह शकुल यखतियार करन्य ताकि अख तोसुर यियि We करन त 
रूहस ताम वातनावन युथ जि सु जिसमस अथि अकि बीज अमलि हुंद 
दस लुलनावि। मनस वनव व्वन्य सोंचनुचि अमलि तु कांह तोसुर पॉद 
करनुचि अमलि। मन छु तमि किन्य सु ऑनु येमि Asa तिम सारेय 
जिसमॉनी हरकॅच goa गछान छि यिमन हरकॅचन ES बॉनीकार मन 
प्रान छु। अँस्य ह्यकव यि ति वॅनिथ ज़ि मन छु छेकरस जिसमस म्वछि 
मंज़ रटान तु रथ बान बॅनिथ शरीरच लाकम पननिस अथस मंज़ 
रटान हालांकि यि छु रुह युस मनस त मनुचन येंद्रीयन ञुव vig दिथ 
figs Ty नछ तु ae व्वव यकीनी बनावान छु। रुह छु अकलमंद 
आसान तु पान पनुन्यवय गाशि Wad सुत्य जोतान आसान। रुह छु न॒ 
मगर मनस त॒ येंद्रीयन पनुनि मर्ज़ी पकृनावान या तिमन कुनि कुसम॒च 
ह्यदायत दिवान। 

रूह छु दोल वॉटिथ रोज़ान तु फकत मन॒चन 
खॉहिशातन,खोचुनस,ख्वश गछ्नस तु बैयि ति वारयाहन हरकचन 
प्यठ नज़र थावान। रुह छु मनुचि बुनियॉज़ Es आगुर। मगरिबी सोंच 
छु येमि कथि हुंद कॉयिल जि शभूरुक बेदार गछुन हेकि मनुचि अमलि 
हुंदुय नतीजि ऑसिथ अमा पोज़ यि छु कांह याने आत्मा यथ अँस्य 
पज़रच अलामत वनव तु युस श्री तोर बेदार आसान छु त॒ युस 
मनुचि अनिगँट कूठरि गाशुरावान Gl 

येलि अस्य मनच, शरीरच त आतमुहुच या कहुच कथ करान 
छि असि पज़ि यि याद थवुन ज़ि यि छि सूक्षम शरीर (linga sarira) 
युस प्रानव SRA शरीरस स॒त्य मीलिथ छु त योहय शरीर छ मरन 
विजि इनसानस निशि जुदा गछान तु या कर्म खुर्यन मंज़ वलनु यिथ 
यिवान तु गछान तु छस मुक्ति मेलान। अँथ्य शरीरस छि अस्य 
अज़ॉन्य ऑसिथ रुह ति वनान, येलि अस्य मनुचि रुहचि त॒ शरीरचि 
काकुहॉकलि हुंज़ कथ करान छि | यि शरीर छु सदहन ततवन हुंद 
आसान तु यिम छि पांछ कर्म येंद्री,पांछ ग्यान_ इंद्री,पांछु प्रान मन त॒ 
ब्वद। मन तु ब्वद छि सूक्षम शरीरस मंज़॒य पनुन्य अमल पकुनावान तु 
सूक्षम शरीर॒कि FRA शरीरस त॒ द्यमागस अथि पनुन्य मर्जी बामल 
अनुनावान। 

मनुचि सूक्षम शरीर तु शरीर चि तुल त्रावि वनव नफसियात। 
कॉशिरि बख्ती शॉयिरी मंज़ छु ललद्यदि हंद्यन वाखन, dg रेश्यन्यन 
श्रुक्यन र्‌वप॒भवानि SIT वाखन अख अलग मुकाम हॉसिल। तम्युक 
वजह छु न॒ फकत यूतुय योत ज़ि तिंहुज़ शॉयिरी छि वाखन त॒ श्रुक्यन 
मंज़ बल्कि अमि किन्य ति जि यिम त्रेनुवय छि पूर पॉठ्य मनुच शरीरच 
त॒ सादनायि हंज़ि वति प्यठ पकान रोज़ान। 

खॉर यि ति छु पोज़ ज़ि नुंद रयोश छु इसलाम॒क्यन म्वलुल्यन 
असूलन हुंद प्रचार ति सत्य सुत्य करान येलि ज़न लल मॉज त॒ रवप 
मॉज पनुन पान प्रज्जनावनस त ग्यान हाँसिल कॅरिथ दिव्य प्रकाशस 
कुन गछुनुच कल तु कहर करान बासान छि। यिमन द्वनवुनी प्यठ त 
खास कॅरिथ ललि as छु शिव मतुक असर wR स्योद लबनु 
यिवान। 

देहिमि सँदी ga कॅशीरि ga शैवाचार्य अभिनव गुप्तन छु 
श्रीमद्भवदगीतायि हुंद सार कडान गडुनिकि त दौयिमि अद्यायि प्यठ 
व्याख्या करान वोनमुत ज़ि इनसान संज़ि मन येंद्री छि अख ऑकिस 

सुत्य जंग करान रोज़ान । खुशी छि गमस सत्य लडान त काम वासना 
छि लडान वॉराग हाँसिल करनुचि अमलि सत्य। तमि किन्य छु यिजंग 
बुछान रोज्जुन तु पनुन पान अमि निश अलग थॅविथ वाँराग चि वति कुन 
ति न गछुन। हरगाह खुशी हुंज़ि वति प्यठ पुन पान थवोन केचि काल 
पतु गछि खुशी प्राप्त गॅछिथ पानय मन तमि निश अलग। नत रोज़ि 
अँद्रय तज़ाद। अती हरगाह इनसान ग्वफन मंज़ तपस्या करन खॉतर 
गछि,बासान छु यि व्यचार छु अभिनव गुप्त सुदि शिव मतुक अख पहलू 
त॒ ललु देदि ति छु पनुन सफर मनस सज़नुचि क्रेयायि सुती शोरू 
कॅरिथ प्रकाश रूपी शिवस सत्य मीलिथ अंद वातनोवमुत। 

“ge छु फेरान WR ज़ेर। ओहकुय ज़ानि ग्रटुक छल 

Te येलि फेरि ज़ॉब्युल नेरे , गू वाति पानय Fe बले 
ललि हुंद मानुन छु ज़ि संसॉर्य ग्रट॒ छु बिदथ ति तु लॉज़िमी क्रेया ति तु 
ओहुक छु मन युस अथ पकुनावान छु तु 'वनन नोन ति कड़ान छु | 
लल ऑस शोरू प्यठय आद्ात्मिक याने रूहाँनी फिकरि मंज़ुय रोज़ान 
तु यि वुछिथ ऑस्य तसुंदीय मोल मॉज ति परेशान रोज़ान। यि ऑस 
तिमन प्रछान आसान ज़ि यथ दुनियाहस मंज़ Age मतलब क्या छु छ 
पज़र छा ती यि असि ट्रुंठ्यमान छु किनु ति ति न छु यि अँस्य वुछानय 
छि नु। यिथ्य हिव्य सवाल येलि तिमन स्व करान रूज़ तिम गॅयि हय 


-बुंग त स्व सूज़ख पनुनिस क्वल्‌ किस ग्वरस निश यस शिव मतस प्यठ 


ति ओबूर ओस ताकि सू दियि तँम्य सुद्यन सवालन मोकूल जवाब | 
तिंहदिस तॅमिस ग्वरस ओस नाव सिद श्रीकणठ। संत कवि कबीर छु 
वनान : 

“कागा काको धन हरै कोयल काको देत। 

मीठे शब्द सुनाये के जग अपना कर लेत।। 

येम्युक मतलब यि छु जिन छु काव कॉसि धन चूरि निवान तु 
न छे कुकिल कॉसि धन दिवान पोज़ कुकिल छि सारिनुय हुंद दिल 
ख्वश थवान त॒ कावस छि सॉरी नफरत करान। अमि कथि सुत्य छु 

बेयिस अँकिस कथि हुंद इशार मेलान। त सु गव यि ज़ि कस ज़ीवस 
क्युथ स्वबाव छु ह्यकान ऑसिथ। स्वबावुक मतलब छु पनुन्य बाव या 
अँद्वून याने मनोव्रति। येलि अस्य काँसि रूहॉनी शखसियँच हंज़ कथ 
करान छि त तसुंदिस सोंचनस त तसंज़ि ae बेठि प्यठ सैन्य नज़र 
त्रावान छि असि छु फिकिरि तरान जि स्व रूहॉनी शखसियत छि हथ 
फीसदी सतोगुनी आसान त यथ दुनियाहस मंज़ यिथ छि यिथ्य 
महानुबाव येतिकिस ede लंगरस फकत fee दिवान त तमि पतय तमि 
छिहि सत्य पनुन्यन ग्वनन ज़यादय पहन मेछर अता करान त॒ यिथ॒ 
पॉठ्य छु त्युहुंद स्वबाव अलौकिक बनान त तिंहिद्य व्यचार छि अनि 
गॅटिस गॉशिरावान। 
ललेश्वरी मुतलक ति ह्यकव sea यिथिनृय खयालन ga 

ज़िकिर कॅरिथ। स्वबावस छु मनस सृत्य सेदि स्योद वाठ त॒ ललि ga 
मन ओस तसुंदि खांदर प्यठय हँदर्योमुत येलि तसुंज़ि हशि तस 
सतोव,परेशान करन त महाराज़स ति बँर्यनस कन। तस वोथ बुनि 
बुनि त त्यमब॒र लॅजिस सतोगुनी व्यचारन येमि किन्य स्व मन॒ क्यन 
व्यकारन VII ह्यँचन त ग्वड दिच॒न मन॒ सरस SA त नॅनिरोवुन जि' 
मन क्या छु अथ क्या रिशत छु आत्माहस सत्य तु पत॒ कॅडिन अकि 

अकि तिम व्यकार ति बदि यिम इनसान संज़ि प्रकरॅच मंज़ मूजूद 

आसान छि त॒ इनसानस सादनायि हुंज़ि वति प्यठ पकूनस रुकावठ 

पॉद करान छि | 

कथ येलि स्वबावच व्यथान छि त अती छु पोश त॒ कॉड 

व्यचारस मंज़ यिवान | स्वबावस ह्यकव अँस्य प्रकरथ ति वॅनिथ त॒ 

प्रकरँच हुंद दारुमदार छु तिमन ग्वनन प्यठ ति आसान यिम थनु प्यनस 

स॒त्य स॒त्य जुव ज़ाथ पानस सत्य अनान छि त तिमन ग्वनन प्यठ ति 

“यिम तस वातावरन किस रूपस मंज़ यथ कायिनातस मंज़ बागि यिवान 

fel मगरिबी सोंचस मंज़ छि अथ हेरिडिटी ऐंड एनवायरनमेन्ट 

(Heridity & Enviornment) वनान। ललु देदि हुंदिस सोंचस मंज़ छु 
टाकार Wel लबन यिवान ज़ि रूहॉनी सफर ste पकुनावानः 
पकुनावान छे स्व इनसाँन्य प्रकरेंच हुंद्य तजरुब करान रोज़ान तु स्व 
रुकावठ ति बदि कडान येमि किन्य तँमिस पानस यि बासान छु जि 
कुनि कुनि छु तसुंदिस रूहॉनी सफरस ति अम्युक असर्‌ प्यवान। यिथ 
पॉठ्य छे स्व यि लॉज़िमी समजान ज़ि मन यी वुछन जि सु छु क्याह त॒ 
सु पूर पॉठ्य वुछिथ छे स्व मन॒ कयन व्यकारन हुंदिस आसुनस ति 
पज़रुक हिस मानान त॒ मनस ,शरीरस त॒ आत्माहस कुनी हॉकलि 
कॅरिथ पर्मॉर्थ सार प्राप्त करनस As ज़ोर दिवान। 

पोशस त कँडिस दनवन्य छि मिज़ाज़ ब्योन ब्योन त॒ पोश ति 
छि न फकत ज़्यनस मरनस तु खुशी बॉगुरावनस या बाग॒च रोनक 
बॅडरावनसय ओत लगान बॅल्कि छि che पोश मसलन गनहार पोश 
aa पोश, पंम्बचालन बेतरि यलाज करनस ति लगान तु यिम सॉरी 
ग्वन त अवग्वन छि पोशन,क्यो कंड्यन तिंहज़ि प्रकरेंच मंज़ मूजूद 
आसान त प्रकरथ ज़ानन वरॉय न ह्येकि पोशी फाफूलावनुच अमल 
giz पॅकिथ त न कॉड गालन॒ची अमल ब्रोंह पॅकिथ। ललुदेदि हुंद 
कलाम पॅरिथ छु बासान ज़ि स्व छि अमि oes किस नफसियॉती 
सोंचस (Psychological thought) पूर पाठ्य आबियॉरी करान 
रूज़मच। ललद्यद छि ज़ानान ज़ि मन तन तु आत्मा यिमन त्रैनुवुनी हुंद 
यकराय आसुन छु स्यठाह ज़ोरूरी हरगाह असि आत्म ग्यान हाँसिल 

करुन छु। 

रूहॉनी थज़र हाँसिल करन॒च बुनियाद छि ग्यान त सादुना। 
ग्यान छ eRe ति मेलान त सतसंग तु मनन तु चिनतनु स॒त्य ति 
मेलान। सादना छि अख स्व मुतवॉतिर कूशिश AM किन्य ऑदरूनस 
साम ह्यन छि यिवान। ललुदेदि हुंदुय वाख परान परान छु असि यि 
फिकिरि तरान ज़ि स्व छि पान ति मन॒ क्यव व्यकारव सत्य तंग यिथ 

FRA करान अमा पोज़ ऑदरूनस ताम ति छि वातान। यि केंछाह 
मल तति नज़रि गछान छुस स्व छि सु मल मनन त॒ चिनतन याने 
नकारात्मक सोंचस पथ कुन त्रॉविथ सकारात्मक सोंच ह्यथ gig 
पकान त वनान जि परम्‌ शिव स्वंदर सर्व व्यापी आसुनुय छु अख 
पोशवुन पज़र। तसुंद ग्वर ओस पानु थदि पायुक ग्यॉनी त॒ सादक त॒ 
लल॒देदि ऑस तस प्यठ स्यठाह यछ पछ। तस ऑस यि ग्वर संजय 
क्रपा जि स्व द्रायि मनचि खुर्य कांगरि मंज़ ति न्यबर त॒ खुर्य मनक्य ति 
नीन पूर पाँठ्य कॉसिथ। येमि किन्य तस शिव मतुच पैरवकार ति वनव 
त॒ स्व अख नफसियाँती मॉहिर याने मनोवैग्यानिक ति मानोन। 

लल॒वाखन अमि कुसमुक कांह तरतीब युन जि ग्वड़ कुस वाख 
छु आमुत वनन त पतु कुस वाख छु तसंज़ि ज़ेवि मंज़ द्रामुत छु स्यठाह 
मुश्किल पोज़ यि वनुन छु मुमकिन ज़ि तसुंद रूहॉनी तु नफसियॉती 
सफर we अँकिसुय नॅहजि प्यठ बयकवख जॉरी। क्षेमराज छु शिव 
सूत्र विमर्शनी मंज़ वनानः 

““स्वपरस्थेषु बूतेष जगत्यास्मिन्समान धीः 

शिवोअहमद्वितीयोअहम समाधि स पर: स्म्रतः।। ” 
अमि शलूकुक मतलब छु जि येलि अख यूगी यि चेनान छु जि कुल हुम 
पज़र याने पर्म शिव संदि आसनुक बास छु न फकथ तसुंदिस च्यतसय 
योत मंज़ बल्कि छु शिव कायिनातु किस ज़रस ज़रस मंज़ मूजूद त 
मूजूद ऑसिथ छु सु हरकॅच मंज़ हर विज़ि हर सातन लब॒नु यिवान, 
बस तेलि छु सु यूगी पूर समाधी मंज़ आसान गोमुत। 

ललुदेदि हुंद यि वाख ज़िः 

“शिव छुय थलि थलि रवज़ान 

मव ज्ञान aig त॒ मुसलमान 

Ae हय छुख पननुय पान परजान 

स्वय छय साहिबस सत्य ज़ॉनी ज्ञान” 

छु येमि कथि हुंद पय दिवान जि स्व पर्म यूगिनी छि द्यान दारनायि मंज़ 
रूज़िथ परम॒ शिव सुंज़ि लीलायि सत्य ज़ॉनी ज्ञान तु अदवैतवादुनी 
बॅनिथ छि स्व पानस मंज़, पानस न्यबरय तु पानस औँद्य पॅक्य फकथ 
शिव वुछान तु बेयि न॒ किंही ति। 
यि कैँह ति छु सु क्याह छु त यि कँह नु छु सु क्याह छु न॒ तु 
यिमन दूनव॒न्य हुंद आदार क्याह छु त॒ बेयि यि ति ज़ि अगर कॅहनस 
मंज़ he छु त॒ सु क्याह छु, यिमन सारिनुय कथन प्यठ छु उपनिषदस 
मंज़ ति बहस करन आमुत त युस पुर माने बहस छु तु यथ असि नाव 
चयुतमुत छु वजूदियथ या शुनिवाद। 
ललद्यद ति छे अच्यथ अवस्थायि मंज. रूज़िथ तल्‌ च्यथय 
मॅशरॉविथ चुतस मंज़ प्यठ च्यतकि वसादतु अमि कुसमुक गुरुस 
मंदान मंदान पनुनिस ग्वरस प्रछुगाँर करान तु पनु नि सवालुक जवाब 
छे ऑखरस प्यठ स्व पनु नि सादनायि हंज़ि वति प्यठ पॅकिथुय लबान। 
स्व छि वासनायन रोट कॅरिथ मनुक्य दरवाज़ु बंद करान तु वनानः 
““ग्वरस प्रुछोम सासि लटे 
यस नुर कैंह वनान तस क्याह नाव। 
TOM प्रछान थैंचिस त लूसस 
कॅहनस निश क्याहताम sal!” 
aft हुंद अमि कृसमुक फलसँफियान वतीर आसुनुय छु 
तसंदिस नफसियॉती सोंचस कुवथ बखशान तु स्व छि वुहवनि नार्‌ 
मनकलि हुद्यन त्यूवंगलन हुंद तोत दिनु वोल तचर हख ब जॉनिब 
करार दिथ दिहस वेह ख्योन वनान ताकि मनकल बुहि न तु आत्मा 
रोज़ि मुह कि ज़ाल॒ निश मुछि। यिथु पॉठ्य छे स्व मनस डुंग दिथ नूर 
आगरस मंज़ ग्वत ग्वथ करान | 

लेख 


ज़नानन हुंद हक (२) 
शंभुनाथ भट्ट हलीम 


कॅशीरि हुंद इतिहास छु परातनी (स्यठाह प्रोन),मगर कॅशीरि हंज़ि 
माजि बोलि हुंद त रॅछरोवमुत मीरास छु न ig कालुक। नेब छु 
बिलाशक यॅच्रकालुक मूजूद, मगर सु छु नु त्यूत यमि स॒त्य तहकीक 
करनवोल अमिक्य तमाम गोशि व्यछुनॉविथ हेकि। यि छु प्रथ कॉसि 
ae जि कॉशुर आसिहे कॉशुरुय बोलान,मगर वक्तक्य दरलाब छि 
त्यीत्य हॉबतनाख त कयामतखॉज़ (प्रलयंकरी) आमत्य, यिमव 
तवाँरीखक्य बुथ्य मँथ्यमत्य,माँड्यमत्य त नाहनोंव्यमृत्य छि। यिथिस 
हालस AM छे यि कथ दावा सान वनुन्य मुश्किल ज़ि य्वस कॉशिर 
ज़बान असि बागि आयि,तमिच रूप रेख,(शकूल-सूरथ)तम्युक 
वर्ताव,तमिच नफासत,नज़ाकत त अनहार क्या आसि हे फी ज़ाथ ती 
यि वुनिकिस असि अथि छु। यि वनुन छु लगबग तमाम दुनियॉँवी. 
जबानन प्यठ हॉवी सपदान। यि लाचॉरी छे ds वानन कथ चोर 
वनुनस त तॅथ्य ज़ॉन्यकॉरी प्यठ कनात करनस मजबूर करान य्वसु 
छोनिथ, फ्यॉनिथ असि पलि पेयि त येमिच लूट wea ऑस्य वुनि 
मुनॉसिब तु मोकूल नतीजस प्यठ वॉतिथ ह्यकव | 

येतिनस छु यि वनुन ज़ोरूरी ज़ि कॅशीरि हंज़ि तवॉरीखी 
रैवार्येच मुतॉबिक छि अति वारयाहन नस्लन ga बस्कीन रोज़ान 
ऑस्यम॒त्य। तिमन मंज़ ऑस्य आर्य, नाग, पिशाच यछ किन्नर, tied, 
म्लेछ, यवन, निशाध बेतरि शॉमिल। प्रान्यर छु त्यूत हॉवी जि असूय 
छि न॒ ह्यकान वसूक सान यि वॅनिथ, जि यिम वेश ऑस्या सॉरी असि 
हिवी इनसान किन यिम ऑस्य ब्योन-ब्योन नस्लन हुद्य प्रॉनी 

(जानदार) | वाकात यिम फुट फ्राट शक्लि मंज़ असि ताम वाँत्य,तिम 
छि बावथ करान ज़ि यिम ऑस्य अकसर जानदार कॅबीलु -क्रॉन्य 
वॉल्य इनसान,यिम क्वद्रतस त क्वदरँती वहमव सुत्य वुठन यिन 
किन्य तिथ्यन रस्मन- रीचन सुत्य जुडिथ आसुहन येति इनसान बेयन 
जानवरन या जानावारन सत्य PAR आसनुक बास छु दिवान। 

ज़बॉन्य हुंद बास छु चूँकि इनसॉनी ज़नमस सुत्य जुडिथ, तमि 
ag छु असि यि मॉनिथ पकुन ज़ि यिम सॉरी ऑस्य इनसॉनी 
कॅबीलय तु तिहिंज़ मिलमिशु ज़बान ऑस कॉशिर--यिनु वाजिन्यव 
पुयव लोब कुनि कांह निशान, इशारा मिसालि पॉठ्य नागन हुंद 
सर्फुवाद पूचि लूंट (बटन्यन हुंज़--सर्पस हिश), पिशाचन हुंद्र कोच 
माज़ ख्योन, निषादन हुंद हॉज़कर आर्य ज़ाँच हुंद हवन बेतरि। यछन 
हंज़ खैचि मावस। यिथिय हिव्य खबर कृत्य इशार-किनायि रोब रटिथ 
कर असि कल्पना ज़ि सानि माजि बोलि हुंज कुनु कॅन्य किछ आसिहे। 

मगर यि नॅहज बदलेयि त्युथुय युथुय आर्य कबीलुच प्यठोवली 
बारसस आयि। कृत्य वलुग्वतुन्य आसन वखतन दित्यम॒त्य यि वनुन छु 
महाल,मगर यि छे हकीकथ ज़ि आर्यन हंज़ ज़बान,वैदिक संस्क्रत,यथ 
पाली,अपभ्रांश लौकिक ज़बॉन्यन हुंद पाशि आसिहे, आयि वोजूदस 
मंज़। अमि ब्रूंहिमि तमाम बोलि या तु गयि खतुम नलु आयि 
बदलेमितिस रपस मंज़ वैदिक संस्कृतस सत्य मिलनावन्‌। 

शायद छु अमी मिलावहुक नतीजि जि कॅशीरि हंज़ि बूगोलच 
(ज्याग्राफी) हंज़ निशानदिही छे वीदचन Fea मंज़ टाकार 
सपदान। 

ABS मंज़ न प्यथ छु यि वनुन ज़ोरूरी ज़ि कॉशिरि जबाँन्य 
हुंद मूल बन्योव अति ब्रोंह कुन कमोबेश संस्कृत। अम्युक अख वजह छु 
यि ति जि कॅशीरि ge ote पोख ओस वैदिक संस्कृती पूर पॉल्य 
आवुरमुत। इरतिकॉई (विकासुक्य) मेंज़िल आँस्य त्यूत sls पँक्यमत्य 

यिमन मंज़ कबील-क्रान्यन हंज़ बोलि मुकाबलस मंज़ दँरिथ हेचि न। 
मगर तॉसीर गोल न, येमिकि बर्कत असि कॉशिरि ज़बॉन्य हुंद 
आकार, संस्कृतचि बुतराँच As Me गव। ज़बान छे व्याकरनस 
(ग्रामरस) तु लफज़ राशि सुत्य गॅडिथ। यिम छि ज़ आधार, यिम 
ज़बॉन्य हंज़ अकल रटान तु रछान Bl व्याकरन छु अमि शकलि हुंद 
सांचि (कॉलिब) तु लफ़ज़॒राश (शब्द FSR) छु ज़बॉन्य हुंद रथ- 
माज़ (अंग वुस्तखान) | 
योताम कॉशिरि ज़बॉन्य se सांचुक वासतु छु, बिस्यार 
कूशिश कॅरिथ ति छु न॒ अथ संस्कृतकिस मूलस स॒त्य छैन लगान। 
शायद छु प्राकृत ज़बॉन्यन हुंद शूरमुत रप तमि सातु संस्कृत ज़बान 
बॅनिथ दर्योमुत त फॉल्योमुत संस्कृत शब्दुक माने छु शूरमुत त॒ पुरमुत 
रफ। अथ लोग tag वैदिक संस्कृत स॒त्य पिशाच नाग बेतरि बोल्यन 
हुंद, यिमन लोक बाशायि, देश बाशायि वनन आव, म्यूल संस्कृतस 
सत्य रॅलिथ वैज्ञानिक रफ रटनुक त दॉयिमी शकुल रटनुक वसीलु। 
अथ खयालस छु गुनाँढ्य संज़ि लुहत कथायि स॒त्य पोछर लगान,य्वस 
ay महा पंडिथ संस्कृत विद्वान आसन बावजूद पिशॉची बाशायि मंज़ 
HOTT ऑस, मगर राज दरबारस मंज़ राजबाशा संस्कृत आसनु 
FRG यथ अपमान करन आव त येम्युक बेशतर हिस॒ गुनाढ्यन नार 
बुज़्य कोर | योदवय अथ 'ब्रहत्कथा मंजरी' त॒ कथासरितसागर' हिशन 
संस्कृत सॉबरन्यन मंज़ जिकिर आसिहे न॒ करन आमुत, दुनिया 
आसिहे लोक साहित्य कि अमि म्वललि मीरास॒ निशि महरूम रूदमुत। 
कथ छे नॅन्य जि तमि कालुचि देश बाशॉयी रचनायि योदवय मूल रपस 
मंज़ मूजूद रोज़ न॒ ताहम रूद्य तिमन हुंद्य आसार संस्कृतकिस वसी 


अदबस मंज़ यि बावथ करान ज़ि तिम॒ ज़बॉन्य आस॒ मुवज। मगर 
आज़ाद Wea हेचि नु फलिथ। 

अमि सत्य गछान छै यि कथ सॉबिथ जि संस्कृतन कोर तमि 
सातुचन तमाम मुरवज ज़बॉन्यन Sal तमी छु यि वनुन हक-ब- 
जॉनिब (यथार्थ) जि कॉशिरि ज़बॉन्य हंज़ कुन्‌ कॅन्य छै संस्कृत | 

कॉशिरि ज़बॉन्य हंदि ग्राम्रक्य (व्याकरणुक्य) बुनियादी 
अरकान (Parts of Speech) योदवय संस्कृतकि डखि तलु Hed 
यिन, कॉशिर ज़बान हेकि न॒ देरिथुय। मिसाल-चोन नाव क्या छु? चु 
कति आख? गछुख कोत? करुन क्या छुय? च ज़ाख कस ? रोछुख 
कॅम्य ? मॉज-मोल, बोय ब्यनि,प्यतर, माम हश,हिहुर कम त कति 
छिय? अथ मंज़ अगर जुमलन हुंज. गॅरिन्य, लफज़न हुंद वोजूद 
कारकन-हुंद वरताव न्यबर कडव- अति क्या म्वचि अथ सॉर्यसय छु 
संस्कृतुक डोख। बिलाशक छु अग्युक शब्द बंडार बेयव ज़बॅन्यव 
सत्य बॅरिथ, मगर मूल रोस छे न॒ तिमन कांह वुकत। 

अम्युक माने गव नु जि कॉशिरि ज़ेवि छे नु कांह परतीथय। 
कॉशिर ज़बान छे पूरि पूर अख मादरी ज़बान, य्वस कॉशिरि माजि 
हंदिस द्वदस सुत्य सतज़ाव शुरिस बागि आयि। तमि सातु न म्यूल तस 
शास्त्र म्यान नु इरफान तु न विग्यान। खॉलिस वरतावच बूल्य- य्वस 
तस अनपढ माजि लुक व्यवहार GTC आयतन थॉव। अथ आव वनुनु 
मात्रबाशा (माजि बूल्य) AY वारयाह वा acd चॉलित ति संग तु 
स्वहबतुक ज़ैंरिये बनेयि, यि ज़बान फांफलेयि ,फबेयि गामन -गुठन, 
सरयन, मॅहलन त॒ पाहरेन, खंगरेन तु वॉरानन, बियाबानन मंज़। 
दरबारदॉरी रूज़ हमेशि अथ टख दिवान, मगर लुकुमोत रूद अथ 


~ 


पनुनि ऑर्क सत्य नावान तु बारसस अन॒नुच कूशिश करान। 

तॉरीख_ माकबल तारीख (प्रागैतिहासिक) काल छु गवाह ज़ि 
तिथ्य दुलाब आयि बुथि येलि न॒ अवॉमी ज़बॉन्यन कांह प्रछुगाँरय करनु 
आयि। अथ रूज़ फकत सीन ब सीन ज़िंदुगॉनी बरकरार मगर अख 
कथ हेच न्‌ टलिथ तु सँ छि यि ज़ि समाँजी रीचन रेवाजन मंज़ दित्य 

अमि पनुन्य मूल यिम न प्राटुन्‌ आयि। मिसाले पिशाचन ge ख्यन 
च्यन। दपान तिम ऑसूय माज़ ख्यनु वाँल्य, शिकार करन वॉल्य, 
चरबी वरतावन वॉल्य अम्युक वरताव योदवय सुदर्योमुत आसि,मगर 
सॉनिस माशरतस (समॉजी व्यवहारस) मंज़ रूद यि मुर्वज। नतय 
वुछव --कॉशुर ब्रहमुन WS न॒ अथ ख्यनस च्यनस माजुन ति | तीर्थन 
प्यठ बली,धर्म कार्यन मंज़ माजुक वरताव,गाड़ बत क्वल-अक्वल- 
कयन धर्म कार्यन मंज़ मदिरपान बेतरि तिथ्य कार यिम शास्तरव निशीद 
कॅरिमृत्य छि tee न ज़र्वन यिन्य मगर तिम रूद्य न॒ सिरिफ चलवुन्य 
बॅल्कि wore धर्मकि तॉबीर॒च पुशत पनॉही ति। 

यिथय पॉठ्य रूद्य नागन हुंद्य ति वारयाह रसुम मिशामव कनि 
चालू। बेयि ति आसन खबर कृत्य आसार यिम व्वन्य प्रचलित छि न॒। 

Tas कालुक्य यिम दोर बदलेयि तु लॅज ब्यौन ब्यौन तहज़ीबन 
हंज़ दव-दव। अथ छे इतिहासच गवॉही। अव॒ मूजूब छु न येतिनस 
अमिच ज़्याद AGA करनुक हाजथुय | 

सानि बापथ छु यीचि बयान asi हुंद माहसल सिरिफ aga 
जि कॉशिर ज़बान अद्‌ संस्कृत कि सहार फबेयि या अपभ्रंश 
(पाली,प्राकृत बेतरि) स॒त्य दरेयि,अथ द्युत ज़्याद फॅर्यफाह कॉशिरि 
अवामन, यिमन मंज़ ज़यादतर द्युत माजन -बेन्यन खानदारिन्यन 
ज़नानन तु तिमन लूकन हुंद द्रुत शॉमिल छु यिमन न दरबॉर्य ज़बॉन्य 
(संस्कृत) स॒त्य कांह ल्वय ख्वय या वर्ताव ओस | चूंकि ल्यख पॅर रूज़ 
सरकाँर्य ज़बॉन्य अदबी संस्कृतस, तेली म्यूल न॒ आम याने देश 
भाशायि (कॉशिरिस) बारसस यिनुक मोक्‌| मगर यिम ति इशार असि 
बावथ छि करान जि देश बाशा ऑस कलासिकि संस्कृत निशि अलग. 
तिम छि अकसर लूकन fe तमि वर्गुक्य --यिमन मंज़ लूकमँतिस 
इब्तिदॉई मॅज़िलुच रॉछ -रावठ मटि ऑस सु वर्ग छु अकसर ज़नानन 
हुंदुय आसान। रस्म-रेवाज ति छि अकसर तिमय पालान-व्यतरान। 

लुक अदब (लुक बॉथ त लुक कथ) छै ज़्याद्‌ तर नान्यन माजन स॒त्य 
मन्सूब। i 
ay बिनाहस प्यठ छु सोन यि दावा मोकूल ज़ि कॉशुर छु 
बिज़ॉति ज़नानवय रोछमुत त॒ पोलमुत। मगर तॉरीख नॅवीसी रूज़ 
चूँकि दरबारन ताम॒य महदूद अव॒ म्वख आयि आम -खाम॒चि ज़िंदगी 
eet दव॒ दव कुलियतन नज़र अंदाज़ करनु। As युस गट॒ज़ोल व्वपर 
हमलावरन हुदि वखत कॅशीरि नाल वॅलिथ we ,तँम्य काँचाह पामॉली 
कैर--तम्युक कयास करुन ति छु स्यठाह कठ्युन। 
मरहूम अबदुल अहद आज़ाद सॉबुन यि वनुन छु वारयाह मानि 
साँव्य जि “लल देदि हुंद ge छु कॉशिरि ज़बॉन्य हुंदि तिथि मर्हलुच 
निशान दिहि करान, युस स्यठाह बागि बोरुत तु तरकी याफतु ओसमुत 
gr 
मगर वखतुक्यव ठेकुदारव ज़ोन न अम्युक नाव ह्योन ति 
मुनॉसिब। अँस्य येमिस लल॒ माजि व्वन्य काँशिरि ज़बॉन्य Est मूजिद 
मानान छि वखतक्यव तथाकथित मुस्तनिद मूरिख (इतिहासकार) छि 
नु age नाव ति कुनि ह्यवान। यि छु हावान ज़ि गुलॉमी विज़ि कॉचाह 
पसमांदगी छे अवॉमी तहज़ीबस तु अदबी मीरासस बागि यिवान। 
बहरहाल अँजिच कॉशिर ज़बान छे त्रुवॉहिमि सदी मंज़ पनुन म्वख ह्युव 
कडान युस ज़न ऑखरस च्चदाँहिमि सदी मंज़ ठीक पॉठ्य नोन छु 
नेरान। यि राय छे कॉशिरि अदबच तॉरीख लेखन वॉलिस मशहूर 
ऑदीब-श्री अवतार कृष्ण रहबर संज़ यिमव काल बागयि मंज कॉशिरि 
ज़बॉन्य हुंद अज़काल दॅहिमि सदी प्पठ शोरू कोरमुत छु। 
म्योन मकालु (लेख) छु ज़नानन हुंदिस तथ दितिस मुतलक 
युस तिमव कॉशिरिस अदबस .आयुत थोव। बुनिस ताम रूद म्योन 
बयान तथ हिसस सत्य जुडिथ यथ मंज़ शखसी दुत बदि ae न 
,नीरिथ, मगर वाकात तु दलील दिथ यि व्यछुनावनु आव जि काँशिर 

ज़नान रूज़ हमेशि पन॒नि माजि बोलि माय बरान त॒ ल्वलमत॒ लाय 
करान। | 

gare सदी ईसवी प्यठ कुनवुहिमि सदी ताम किस 
कॉशिरिस तवारीखस मंज़ छु ललुदेदि, हब खोतूनि अरिनिमालि 
रर्वप॒भवानि तु तमि पतु वारयाहव सूफी ज़नान॒ शॉयिराहन हुंद नाव प्रथ 
कॉशिरिस त्युहुंद कॉबिलि तॉरीफ द्युत ह्यथ व्योद। यिमव किथ पाठ्य 
रेछुरोव तु नेछिनोव काँशुर अदब- ति छु अज़ दुनिया ज़ानान। 

बुहिम सदी छे भारतुचि जंगि आज़ॉँदी हंज़ अहम तरीन 
तवॉरीखी दास्तान। यि छे ब्योन -ब्यौन तहरीकव सत्य बॅरिथ। कॅशीर 
रूज़ अम्युक अख अछूयन हिस। ज़बानन तु अदबस न्यस्बत यिम 
कामि अथ दोरस मंज़ जॉरी रोज़ तिमन हंज़ वार्ता छे तवील। अथ प्यठ 
छु वारयाह de लेखन आमुत, मगर कॅशीरि हुंद्यव हालातव युस खौफ 
केंचि काल प्यठ रोट तॅम्य fea न॒ अथ लूकन ताम वातनावन॒च 
वॉरिय। खास कँरिथ यि केंह कॅशीरि हंज़व ज़नान॒ अदीबव ल्यूख, 
वोन-वखुन सु कूताह, क्याह तु कमि आयि आव ब्रोंह कुन,सु छु ज़ानुन 
ज़ोरूरी। sie कुन यियि तथ प्यठ व्यचार करन। (जॉरी) 

शर 





“ काँशिरि स॒त्य छि अँस्य काँशिर्य सॉरी 


नत छि वाँरानक्य हाँरान काव |” 
अमीन काँमिल 

लेख 


पंचस्तवी त कॉशुर बट 
ओंकारनाथ च्रंगू 


यन मानव थन प्यव तन प्यठ लौग सु सोंचस जि ब॒ आसा ज़न्मस बैयि 
गछन खाँतरय किन यि ज्रनुम ह्यनुक छु बदल he मकसद। अँथ्य 
मकसदस वाश कडान कडान आयि तिथ्य तिथ्य व्यदवान यिमव 
ज़िन्दगी हंद्यन मामलन प्यठ सौन व्यचार कँरिथ इन्साँनी ज़िंदगी हुंद बा 
मकसद पहलू ब्रोंठ कनि थोव। सु अद दुनिया दॉरी हुंद लेन-देनुक 
लसन॒-बसनुक, या कुनि जंग ति करनुक आस्यतन। यिम कथ 
व्यछनाव्यख सारेय | यिमव कथव send te ज़ॉविल्य मसल यिम 
व्यछनावन आयि तिम ऑस्य यि संसार पॉद करन वोल छा कॉह अलग 
शक्ती, तॅमिस त मनशस छा कांह रिशतु, सु छा इन्सानुय किन॒ 
मनशस मंजय कांह शक्ती। सु छा ब्वद, AIR, एहसास - क्या छु? 
अथ व्यछनान व्यछुनान ह्योत कॉत्याहव धर्मव, फलसफव तु त्रायव 
ज़नम। महामानव रूपस मंज़ आयि रेश्य, सूफी, संत, ऑलिम बॅल्कि 
आयि अवतार ब्योन ब्योन दीशन त ब्योन ब्योन समुदायन मञ्च STAT 
यिमव अकलि हंदि ज़ॉविजार सत्य यिमन सारिनुय कथन दल चुत तु 
व्यछुनाव्यख। 
भारतवर्षस मंज़ ति आव लछि बद्यव वॅरियव प्यठ यिमन 
ज़ॉविल्यन रहस्यन दल दिनु। येति थॅव्य वारयाह महापेंडिथ, यूगी तु 
व्यदवान यिमव dea, उपनिषदन, गीतायि त॒ शास्तुरन प्यठ भाष 
लीख्य। द्युत त अद्वैत फलसफु कोडुख नोन। अथ प्यठ गॅयि 
दुनियाहक्य व्यदवान स्यठाह मुतॉसिर। चुनाचि युस आत्म स्वख 

पर्मानंद, इन्सान प्रावुन यछान छु तथ शैव फलसफस, शक्ती सिदांतस 
द्युत सानि ज़नुम जायि कँशीरि ज़नम। अथ आव शैव मत नाव थवनु। 
सु छु तत-पोरुश तु अन्तर पोरुश ज़ानुनुक ग्यान। 

कश्मीर मंडल छे सँ जाय AY परातन कालु प्यठय रेशन 
संतन तु सादन हुंज़ भूमी आँसमुच छे। अतीय सपुद शिव सूत्रन हुंद 
FRR, AG फलसफन कोड अती वाश। कुण्डलिनी योग, शक्ती योग, 
अद्वैत योग ज़ानुनुक बन्यव कशमीर अख बोड केंद्र। अठिमि शताब्दी 
आस पास आयि आदि गोरू शंकराचार्य ति कॅशीरि। अख धारना छे 
जि त्रक दर्शनुक त शक्ती व्वपासनायि ga नॉमी ग्रंथ पंचस्तवी बूज़िथ 
प्यव शंकराचार्यस यूत प्रभाव ज़ि कॅशीरि as वापस गछानुय वॅन्य 
तिमव सौन्दर्यि लहरी | शक्ती व्वपासनायि हुंद य्वहय महान स्तुती ग्रंथ 
छु अज़ सानि येमि कथि-बाथि ge प्रसंग | 

पंचस्तवी मंज़ छे भाव, कुण्डलिनि त शक्ती योगच वखनय 
श्लूकन मंज़ यिथ पॉठ्य करनु आमुच ज़ि साधक ह्येकि ग्वर कृपायि 
स॒त्य यि ठीक ser समजिथ। कुण्डलिनि योग त आत्म स्वरूपुक 
लाभ छु अमि ग्रंथुक मूल रफ। पराबटटारिका त्रिपूरसुंदरी छि पंचस्तवी 
हुंज इश्ट॒ दीवी। अम्य संज़॒य ध्यान सादना छे अमिक्यन श्लूकन मंज़ 
व्यस्तार्‌ सान व्यछनावन आमच | मूल मंत्र छि श्लूकन मंज़ यिथ॒ पॉठ्य 
बॉविथ यिमन कांह स्यद गोरूहय फिकिरि ह्येकि तॉरिथ। प्रणव ओंकार 
शक्ती साधनायि हुंद्य बाह मात्रा-स्वरूप, इश्ट दीवी रूप ति छि अथ 
ग्रंथस मंज़ स्पष्ट कॅरिथ। अचिक-ग्यान, पंचकृति-रहस्य, प्रणव-विधी 
रहस्य इत्यादि त्रपुरसुन्दरी हुंद्य सादना रहस्य छि अथ मंज़ स्यठाह 
तॅरीकव बावन आम॒त्य। बहिर-मुखीध्यान प्यठ अन्तर-मुखी ध्यानस 
कुन गछनुक्य संकेत छि रचनाकारन जायि जायि दित्यमुत्य। वनुनुक 
सार छु स्यठाह दुर्लब। यि कथ छे वसूक्‌ सान यिवान वनन fH 
पंचस्तवी छे महामाया त्रिपूरस्वन्दरीयि पानय धर्माचार्यस 


वाख 5-'6 


बॉवमुच।कॉशिर्यव बटव छि पंचस्तवी सास बद्यव वॅरियव प्यठ परमपरा 
रपस मंज़ पानुनॉवमुच। ज़्यनु Ag मरनस ताम, हर पूजायि त प्रथ 
apr प्यठ छु पाठ करन यिवान। यि स्तुती गायन छु प्रथ 
दीवस्थानस खास कॅरिथ पर्बत तुलमुलि, flag अस्थापनन प्यठ सँमिथ 
स्यठुहुय श्रधायि तु भावनायि सान यिवान करनु। कशमीर मण्डलस 
मंज़ छि दीवी अस्थापन तीत्य जि प्रथ गामस मंज़ छु ईन तीन प्रकारीनु 
पंचस्तवी हुंद पाठ सपदान। अख धारना छे ज़ि पंचस्तवी हुँद आगुर छि 
कँशीरय। 

ज़गतमातायि हुद्यन पांचन-शक्ती-आधारन हुंज अस्तुती छि 
पंचस्तवी हंद्य पांछ खण्ड। यिमय छि पाँछ स्तव, अमिय छु अथ नाव 
पंचस्तवी | यिम ote तव छि लघुस्तव, चर्चास्तव, घटस्तव, अम्बस्तव 
त॒ सकलजननीस्तव। शक्ती परमपरायि किन्य छि शक्ती -प्रवाह, 
क्रया, ज्ञान, इच्छा, आनन्द तु चितशक्ती प्यठय आरम्ब करान। अमी 
मूजूब छु धर्माचार्यन - लघुउपाय-क्रया शक्ती प्यठय ग्वड्न्युक स्तव 
लघुस्तव: थोवमुत तु क्रम छु क्रया शक्ती (लघुस्तव) ज्ञान शक्ती 
(चर्चस्तव) इच्छा शक्ती प्रधानता (घटस्तव) आनन्द शक्ति 
(अम्बस्तव) वॅलिथ — मॅलिथ छल शब्दव रेंग्य वनुनु आमुत्य। बीज 
अक्षरन कुन इशार छि बड़ छूदम॒ सान ग्वडनिकिसुय श्लूकस मंज़ 
वॅनिथ। 


ऐन्द्रस्येव शरासनस्य दधती, मध्ये ललाटं प्रभां 

शौक्लीं कान्तिम,-अनुष्ण-गौर्‌-इव शिरस्या तन्वती सर्षतः | 
एशाडसौ त्रीपुरा हदी -घुतिर-इवो-ष्णांशोः सदाः हःस्थिता 
छिनद्यात्‌-नःसाध्मापदै-स्रियिरआ-अघं ज्योतिर्मया वाड-गयी।। 


वाख i5-6 


सादारन अर्थ किन्य छु अथ माने नेरान ज़ि येमि सुंदिस 
ललाटस प्यठ स्वंज़लि हिश दीप्ती छि चमकान, म्वखस da ay 
च्वपॉर्य चॅन्द्रम हिश शीतल दीप्ती छि शूबायिमान, हदयस मंज़ शंगरफ 
सिर्यि प्रकाश ह्युव गाश सदा प्रज़लवुन छु यिछ स्व वॉनी त॒ प्रकाश्मयी 
त्रिपुरा त्रेयव ग्वनव स्वस्त कँर्यतन सान्यन मलरूपी पापन त॒ अज्ञानस 
दूर। येलि अमिकिस सूक्ष्म अर्थस कुन शक्ति मत॒ किन्य नज़र छि 
त्रावान “पदैस्रिभिः' त्रेयव पदव चेँट्यतन अंध, पाप-मल, अज्ञान | यिम 
कम त्रे पद छि? यिम छि ग्वड़निचि लॉनि हुंद ग्वडुन्युक पद 'ऐ' 
दोयिमि लॉनि मंज़ दोयिम अछुर 'कलीं' त॒ त्रेयिमि लॉनि मंज़ त्रेयिम 
अछुर “सौ: | यिमय छि त्रे बीज अछर। यिम॒न॒य बीज अछरन हुंज़ 
सादना व्वपासना ति छे लघुस्तव RA श्लूकन मंज़ स्यठाह ज़ॉविजार 
सान व्यस्तॉरिथ। लघुस्तवस मंज़ छु अख श्लूक “माया कुण्डलिनि 
क्रिया मधुमती कालीकला मालिनी” युस स्यठाह आम छु । हर 
कॉशिरिस बटस छु यि ज़ेवि प्यठ त प्रथ कुनि पूज़ायि -पाठस मंज़ छु 
यि लोल भावनायि सान परन यिवान। छु तु यि श्लूक मातायि हुंद्य 
चौवुह नाव । म्यॉन्य मास्टरन वोन पंचस्तवी हुंद अर्थ समजावान 
समजावान त॒ अमिक्यन रमज़न फुठ कडान जि यि श्लूक छु दयत भाव 
प्यठ अद्वैत भावस कुन द्यानरूपतायि हुंद बास। श्लूक छु माया रूप 
नाव सत्य आरम्भ गॅछिथ कुमारी -स्वरूप॒ नावस प्यठ अंद वातान। यि 
छु व्योमारूप मायास्वरूप॒ As द्वैत चट्वनिस कुमॉरी नावस ताम 
मातायि हुंज़ रूपता बावान। यिमन नावन मंज़ छि बीज अक्षर ऐं- 
'कलीं, सौः-श्रीं -हीं वरतावनु आम॒त्य। त॒ अमि श्लूकुक अब्यास def 
कँर्य तु an ठहरॉविथ छु यि मंत्र स्तरूपतायि किन्य परमानन्द 


अवस्था प्रावनुक साधन वनान। शायद छु अमी कॉशिर्यव बटव अथ 
श्लूकस यीच प्रधानता दिचमुच। 

युथुय ब्याख रहस्यमय श्लूक, यथ कुन म्याँन्य मास्टरन अमि 
दूह मे इशार कोर, छु चर्चस्तवुक 22,श्लूक ' cat व्यापिनीति समना 
इति कुण्डलीति ... " 

यि श्लूक छु वनान - “ही दीवी चै छी अँस्य वन्दना त 
अस्तुती करान यिम नाव वॅनिथ चु छेख व्यापिनी, समना, कुण्डलिनी, 
कामिनी.. ”..यिम छि बाह नाव। योद मंत्र सादना रहस्‌य किन्य द्यान 
दिमव यिम छि बाह नाव प्रणव (ओंकार) द्यान॒क्य। शिव प्रणव छु बाहन 
मात्रायन हुंद | यिमन बाहन मात्राय छि बाह इश्ट देव बाहि शति नाव | 
यिम छि मनशि शरीरक्यन ब्यौन ब्योन अंगन प्यठ केंद्रित। मिसालि 
पॉठ्य अ;उ,म,मात्रायि छे सादारन ज़गतस मंज़ नाबि हुद्य त म्वखस 
प्यठ केंद्रित शक्ती दिवान छि विजया-जया-उमा। दौयिम स्टेज छु 
बिंद, अर्धचन्द्र, निरोधिका, मंत्र ज़गतुक बास तु केंद्र छि भूमध्य- 
ललाट-ललाटोपरि, शक्ती दिवता छि मालिनी - ललिता तु 
अपराजिता। 

त्रेयिम पद छु नाद-नादान्त-त शक्ती,यि छु अर्थ ज़गतुक बास, 
त॒ केंद्र छि शिर-ब्रह्मरन्द्र तु चर्म, दिवता छि कामिना कमला - 
कलावती। GRA पद छु व्यापिनी-समना-उच्मना, छ यि छु स्वरूप - 
ज़गतुक बास केंद्र छि -शिखाभूल-शिखा-अनुततर। केंद्र-दिवता छि 
दहिम व्यापिनी ,कॅहिम समना तु बॅहिम उर्ध्वकुपर्डी। यि छि सादकस 
सादारन ज़गत-द्यान,प्यठ स्वरूप ज्ञगत द्यानस कुन प्रणव ओंकार॒च 
सादना। यी छि श्लूकस मंज़ इशार अमिस जगत मातायि हंदि ओंकार 
era द्यान सादना। पंचस्तवी छि यिथ्यव रमज़व सृत्य बॅरिथ 
कुण्डलिनी यूगुक अख ग्रंथ। 

त्रेयिम स्तव छु घटस्तव,यथ मंज़ छि इच्छा शक्ती प्रदान। ग्घट 
गव 'नोट' ब्रमांडुक हिरणूर्घभ दूल यथ मंज़ विविधता याने ASR 
गुपिथ छु त य्वसु महामायायि हंज़ इच्छा शक्ती माया स्वरूप ब्रमांडस 

व्वलसावान छे शिव शक्ती छे इच्छा भाव किन्य ऑथ्य स्वरूपस 
बासवुनुक आसार व्यस्तारान। ग्यान शक्ती Gs इच्छा शक्ती कुन 
पकनवोल ज्ञानुवुन सादक छु शाम्भव उपायस कुन लमान,यथ त्रिक 
शास्त्र किन्य इच्छा यूग छि वनान। 
घटस्तवुक ग्वड़न्युक श्लूक मा छु तवय देवी त्रयम्बकपत्नि 
पार्वती........... शूलिनि........ नावव सत्य आमुत पॉरावन यिम छि 
महामाया स्वरूप॒क्य नाव. देवि जोतनशीला भगवती नाव प्यठ 
शूलिनि,ब्रमबेधन करवनि किस नावस ताम ,ती छे चूरिमि लॉनि मंज़ 
व्यनती कँरमच जि ब॒ छुस चान्यन पादन नेमिथ, मै कर रक्षा। ब॒ छुस 
हर तरफ वलन आमुत। महामाया रूप पराशक्ति हुंद छु यथ श्लूकस 
मंज़ यिमनय नावन मंज़ व्यछुनॉविथ। इचछा श्कति कुन छे चूरिमि 
लॉनि मंज़ यि प्रार्थना : मनषि बाव आस मायायि मंज़ वलनय मे कर 
अथ रोट युथ न॒ ब अथ लोर रोज़ | 
चूरिम त पंच्िम स्तव ति छि यिथिय रहस्य मय श्लूकव सत्य 
बॅरिथ। ज़गतअम्बायि हंज़ यछा हय आसि यिमन ति कडव ब्रोंह कुन 
वाश। 
पंचस्तवी छि कॉशिर्यन बटन हुंद सु म्वलुल अस्त्वती ग्रंथ यथ 
प्यठ यूत नाज़ करव कम गछि। यि छु शिव शक्ति त॒ त्रिक दर्शनुक सु 
फलसफ यथ मंज़ स्यठाह सन्यर तु गन्यर छु। पंचस्तवी छु सोन सु 
सरमायि युस न॒ मॅशरावुन पज़ि। पंचस्तवी हंदिस रचनाकारस मुतलक 
छै नु स्यक्‌ त पूर ज़ानकॉरी। मगर यि केंछाह अथ न्यस्बत वुनिस ताम 
ae छु, तमिच तफसील दिन्य छे लॉज़िमी। वेदान्तक्य महा विद्वान 
आदि शंकराचार्य (788 - 820०) Sis सौन्दर्यलहरी त॒ श्री भोज राज 
संजि “सरस्वती कण्ठाभरन (993 - 94 ई०) रचनायि करीब करीब 
याने नेंविमि सँदी हुंदिस सोरनस नख आसि पंचस्तवी लेखन या बावनु 
-आम॒च्च मगर बॅहिमि सँदी As Hage सँदी ताम छु न॒ अम्युक कांह पय 

लगान। अलबत छि श्री विद्यारण्य, श्री नित्यानन्द, श्री 
अम्रतवाग्भवाचार्च तु अमिकिस रचनाकार श्री धर्माचा्य तु to हरभटट 
qe ज़िकिर करान। मगर यि संशय छु नु afl साफ सपुदमुत। अख 
धारना छे यि जि दक्षन भारतस मंज़ छि कर्नाटकस मंज़ मैसोरचन 
लाईब्रेरीयन अंदर पंचस्तवी ga che नोसख॒ मूजूद। अति ति छे भक्ति 
बाव॒च यि पुस्तक लोकप्रियि मगर तीच नु यीच कॅशीरि मंज़ छे अख 
कयास छु धर्माचार्य मा आसुहन दक्षन भारत AS कॅशीरि यिथ येतिक्य 
बनेम॒त्य। येती कॅर॒ख पंचस्तवी हुंज़ रचना तु बनेयि शक्ति सिद्धान्तक्य 
ब्रहमनिष्ट यूगी। म्योन आग्रेह छु जि व्यदवान पंडित गछन अथ बेयि 
हना वाश psa | 

पंचस्तवी ति आयि छापनुचि सहूलियँच सत्य वारयाहन लूकन 
ताम वातनावन॒। महा पंडित तु संत स्वामी मंसाराम मुंगा, आस्य स्वनाम 
धन्य श्री स्वामी राम जी महाराज Gel TR! तिम ऑस्य शैव. दर्शन 
परनावान तु पंचस्तवी हुंद ओस अति न्यथ पाठ सपदान । स्वामी राम 
जीयस द्युत पं० नाराण दास रैना हन यिम शैवाचार्य श्री लक्षमन जू 
महाराज Ba पूज्य पिता जी ऑस्य, फते कॅदल अख आश्रम 
बनॉविथ। 884 ई० प्यठ 9]4 ई० ताम रूद्य सादक तु शेश्य अति 
शिवरामत्रक आश्रमस मंज़ शैव धर्शनुक तु पंचस्तवी इत्यादि ग्रंथन हुंद 
अध्ययन करान | 962 So मंज़ कर अमी आश्रमन “AS पंचस्तवी पद 
अनुवाद सान छाप, लम्बूदर “तारिवोल' 840 go मंज़ हिंदी अनुवाद 
कंरिथ पंचस्तवी छपाँवमच, मगर पद्‌ अनुवाद कीर ग्वड राम जी 
आश्रमनय| पंडित श्री हर Ace शास्तरी छि अख विदवान ग्यॉनी तु 
संत। तिमव लीछ पंचस्तवीप्यठ व्यस्तार सानसूक्षम अर्थ सानसंस्कृत 
बाशायि मंज़ अख व्याख्या। 'हरबटटी' य्वस अथ ग्रंथस Ad महान 
कार्य छु मानुनु यिवान। यिछुय अख टीका छे हिंदी भाशायि मंज़ 
शैवाचार्य श्री लक्षमन जू महाराजन ति कॅरमुच येम्युक संपादन श्री प्रभा 

देवी जी कॅरिथ छाप करनोव। Go नाथ राम कलला जीयन ति छे 
पंचस्तवी मूल रूपस मंज़ कैंह फुट नोट ह्येथ छाप करनाँवमच | ।9]5 
ई० मंज़ कोर श्री जानकी नाथ कौल,'कमल' सॉबन व्यस्तार सान 
400 सफन प्यठ अम्युक अंग्रीज़ी भाशायि मंज़ अनुवाद | यि किताब 
छपॉव राम कृष्ण आश्रमन। पंचस्तवी प्यठ छे न॒ AS ताम व्यस्तार सान 
व्याख्या करनुच fe कांह कूशिश नज़रि गछान। पनुन्य मात्र बाशा 
(माजि बूल्य) छे प्रथ अँकिस सॅहल, मीठ त॒ रॅसिल लगान कॅशीरि ga 
संतान तु कॉशिरि बाशायि सत्य प्रेम आसन म्वख छु स्वबाविक ज़ि 
अमि बक्ति बावच ज़ान गॅछ प्रथ कॉशिरिस स्वलब आसुन्य। चुनांचि 
कोर लीला रूपस मंज़ यि Ys कार दीवी बख्त प० जिया लाल जी 
सराफन Wl भजन रूपस मंज़ सपज़ est यि कृति स्यठाह लोक 
प्रिय | यि छे सतसंगन मंज़ Ad अस्तापनन मंज़, पर्बत, तुलमुलि, 
पोख़िबल, प्रथ भजन मंडली मंज़ श्रदायि सान परनु यिवान। 960 ई० 
प्यठ येलि टेप-राकार्ड बेत्रि आयि सराफ सॉब नि पंचस्तवी बनेयि 
केस्यट। बगवान गूपी नाथ आश्रमन तुल अथ शुब कारस दस त॒ 
कस्यट गॅयि आम त॒ पंचस्तवी हुंद्यग भजनन a रस वोत गर गर्‌ | 
984 ई० मंज़ कोर संस्कृत व्यदवान प्रो कॉशी नाथ दर 
साबन यिम अमि सात बगवान गूपी नाथ आश्रमुक्य प्रधान ऑस्य यि 
खयाल ज़ॉहिर जि व्वन्य Ne पंचस्तव व्यस्तार त॒ सूक्ष्म अर्थ सान 
कॉशुर अनुवाद सपदुन। तिमन ऑस अंग्रीज़ी बाशायि मंज़ अथ अख 
सादारन टीका कॅरमुच। मे सपुज़ प्रेरना त॒ पननिस विद्या गोरू श्री 
जानकी नाथ कौल “कमल जीयस निश कोर मे अम्युक अध्ययन | 
यूताह मे समुज ओस मे कर अथ काँशिर्य पॉठ्य पध्यानुवाद करनुच 
अख कूशिश। अथ रूज़ मै 'कमल' सॉबन्य सहायिता स॒त्य | 989 
go मंज़ गॅयि कॅशीरि मंज़ अशॉती | बट गॅयि छल छांगरि। ssa 
लॅग्य लार तु AST दार, पननिस॒य भारतस मंज़ बनेयि अँस्य वतन 

व्यलॉय। मगर म्याँन्य यि कूशिश रूज़ जॉरी तिक्याज़ि व्वन्य ओस 
अम्युक FAS ज़ोरूरथ। चुनांचि आव पंचस्तवी हुंद अख अख स्तव 
ब्योन am किताबि हनि मंज़ छपावनु। तु बगवान गोपी नाथ आश्रमन 
बनॉविस अलग अलग कैस्यट। अज़ आय लघुस्तव ,चर्चस्तव, 
घटस्तव,त अम्बस्तव तयार करनु। पॅतिम सकलजननीस्तव ति गछि 
युहसुय तयार। 

मे छि आशा जि पंचस्तवी प्रेमी तु संस्कृत व्यदवान त्रावन अथ 
प्यठ बेयि प्रकाश येमि सृत्य अथ Ps AR त॒ सादकन ति वाति लाभ। 

महामाया त्रपूरसुन्दरी et बावथ तु वखनय छि स्यठाह 
कठिन। यि ज़ानि सँय जि स्व क्या छे। श्री धर्माचार्य ति छु अँकिस 
इलूकस मंज़ वनानः शिवस्याराध्याय स्तनभरविनप्राय सततं ममो यसमै 
कस्मैचन भवतु मुग्घाय महेम। (अनुवादः शास रंग पम्पोश अलौकिक 
स्वरूप चोन यथ न वॉनी व्यचार ह्यकान छि बॉविथ । क्रया शक्ति 
ज्ञान शक्ति वछस प्यठ छख नॅमिथ ज़गतन आप्या दिवान चैतन्य शिव 
ति चेय आराधना करान चय छख तु छुय नमस्कार I) 






कॉशुर हेछन खॉतर he सामग्री 
व. स्पोकन कश्मीरी : ए लैंगवेज कोर्स 
२. ए कोर्स इन कश्मीरी लैंगवेज 

३. माड्न कश्मीरी ग्रामर 

४. ऐन इनटेंसिव कोर्स इन कश्मीरी 
५, ए केसिट कोर्स इन कश्मीरी 

६. वॅलिव कॉशुर हेछव 


यिमन किताबन हुंज पूर ज़ानकॉरी करिव हाँसिल - एडिटर 

अफसान 


हनूमान मंदर 
रतन लाल शांत 


यिह्वय छुय मरज़। योतथ वॉतिथ छय ब्रेक लगान। तुल व्वन्य हुमि 
कोचि नेरख। पेयी ज़न ज़ कदम ज़्याद कड़न्य। he गोय न॒ चेर। थव 
वन्य। da छख न॒ दिलि हुंज थफज़ि निथ चली कांह। पॅडिथ आसी 
न॒ वुनि Shay आमतुय.....हतय कम र्‌यम्ब छय। ख्यन हय शुर्य ति 


“यि ऑससय वनान दारिकानाथ॒न्य हमदरदी। ल्वकटिस दहस 
बॅडिस दृहस प्यठ छु बिचोर अँती आसान। खांदरस प्यठ ब्यूठ sg 
दिथ सानी गरि। मखोल छु न त्रुवाहन द्ृहन वुछिन न॒ पन॒ नि गरच वथ 
ति....असि ओस अँम्यस॒य प्यठ सोरुय त्रोवमुत। बान कुठिच pot ति 
दारिकानाथस अथि....वाज़न गौछ मसाल दारिकानाथ छॉड्यून। कोरि 
छु सत॒रॉच हुंद सामान कडुन त॒ दारिकानाथस प्रछिव। ब॒ क्वस॒ दूत्य 
कर्‌ दिव॒गोनस प्यठ त ति ऑस सिरिफ दारिकानाथस खबर | दपी 
सोरुय ओस अंम्यसय मटि मगर अमिस न प्रछान कांह। तला अम्य 
खेयोवाह he, चेयोवा he? मॉज़ि Wa दूह क्या बी चायस ब॒ बान 
कुठ। अपॉर्यम्यन ओस वोट तु कुठ ह्योतमुत.....अद क्या कर हॉव 
पनुन्यन कुठ्य नकृवार्यन मे आस लेफ कड़नि। बिसतर ऑस्य सॉरी 
अँती। सुबकि मोक छेना तर लगान.....अति हबी छस er 
दारिकानाथ बिचोर लट्‌ de ह्युव प्योमुत.....मे छु ऑरी दिल। दोपुम 
qe खांदर छु यि चलावान तु अमिस कत्यन छे AR 
प्यॅमुच.....बिजली कॅरम छ्यत त पान द्युतमस ws दॉरिथ। शुर्य da 
पाँठ्य रोटुम तु कोरमस वुशनेर.....युथ नय ज़्यव कॉसि निश दुनख | 

म्योन मरुन छुय। चु ऑसुहम ना ल्वकचार वनान। तथ्य प्यठ 
वौनमय... 

“बडान हबी छि तु ज़ोलानु छि नाँल्य गछान। चोर चोर शुर्य 
छिम पानस सुम्य वॉत्यमुत्य। क्रथ छु न बनान कडुन! gol 
नकृवाँरिस तु बनि क्याह? अकि sig छस पानु श्वंगान त बैयि अंद छु 
हु। व्वन्य वन तु चुय। अमि कुठि अलाव छु सिरिफ चोक त ठोकुर कुठ 
हिसस आमुत। चोक मा छ्यँटुरावव ? ति HRA छा तति नेर जंग 
वाहरावनस मोक ?”..... 

च॒ छख असान? आहनी व्न्य नय यिह्वय पानय जसतु खॉज़ 
करि। ठोकुर कुठिस यपॉर्य छे ना डब। तति छु ज़्युन बोठ आसान तु 
अद्‌ क्याह करव ? जाय छि स्वय.....अस मु। यि प्रुछथम ना अद्‌ क्याह 
छिव करान ?.... 

“वु बी। पनुनी कॅज छु हु चोरि बजि व्वथान त येलि ज़ोरूरथ 
आस्यस मे ति तुलान। व्यथ त्य्वंगुल दिम कॅरिथ। व्यथ लिवन फश दिम 
ठोकुर कुठिस। व्वथ दुप छुम नु अथि यिवान। रतनदीप कति छुय 
थोवमुत.....व्वथान छस तु रतुन दीप छेसस दिवान योतान्य दुप॒ गंडर 
दज़ान छयस। आहनी। अनि गटी तु अदु क्याह ? ती बोज़ थपि थारि 
यि अथि यियस। मे बोज़ तस बराब्रय। मे छा अलगुज़ार ति गछान ? 
आहनी HS तमस मंज़ क्याह गछूयम ?” 

“नाय तमि दूह छु नु परबथ गछान। पतु कति करि श्रान। मे? 
अव मे नियि। ललुव्यम। चार BY he? तिम रॉन्य हबी गॅयि 
बदलय.....” 


तबदील गोमुत। निक्य निक्य शुर्य ह्यथ वंदु रॉचन गर करुन। Ag नु 


वखतस प्यठ पाँस्‌ वातान। यिहोय दारिकानाथ आम बिचोर बकार। 
अकबी ओस मे निश यिवान। बगवथ नावस कुन ति हॉवनम अमी वथ। 

पानु छु होनूमान जीयुन व्वपासख | म्यानि खॉत्र कोरुन यूत ब॒ ति मा 
छस तीच ख्वद गरज़। आँखर अँमिस बिचॉरिस कत्युक खोत? आ 
मॅज़्य मँज्य ऑससन बत RSA रटान त॒ पत॒ ऑस॒सस रातस ज़ोर 
करान। यि हबी छु दिलुक हुब आसान। येली पानस तु जानस वुशनेर 
फेरि तेली गछी दिलुक ga ति पॉद.....मे छु वनान बाबी......” 

“होनूमान जीयस छु सख मानान। मे ति गयि यथ मंदरस कुन 
अम्य सुंदी किन्य ख्वय....व्वन्य छुय न मे युथ सरूद कुनि यिवान युथ 
अथ मंदरस मंज़ यिवान छुम। अति न छु पोनी aga त॒ न पोशी लागुन्य 
आसान। कॉशिर्यन मंदरन ga पाँठ्य छि न॒ लबन टेक्य मॅथ्य 
मॅथ्य.....अति छेसय ब अँकिस कूनस कुन बिहान। दारिकानाथस 
निश। तॅमिस छु सोरुय पंजॉब्य पाठ च्यतस। मे ओस न “औम जय 
जगदीश” ति यिवान। ल्वकचार ऑस्य अँस्य यि परान तन प्यठ रूज़ 
न॒ हाँलय। अँजिक्य शुर्य छि नेंखर करान। अस्य आसु शै ब्यनुनि तु 
चोर ऑस्य बॉय। बॉय त्रावेख स्कूल। सॉन्य ऑस न॒ कथ॒य। सिरिफ 
ओस गिंदुनाह spate! तति ति आस्य मकानस हिस गॉम॒त्य मगर 
कॉनी ऑस यलय। तती ऑस्य गिंदान। माहरेनि माहराज़स 
दारिज्यन....” 

"चे ति छुय असुन यिवान। च॒ ऑसुख ना माहराज़ माहरेनि 
गिंदान ?.......” 

असि सत्य आँस्य लॅडकू ति गिंदान। पितुर्य बॉय ऑसिम 

पाँछ ऑठ। बैयि आँस्य मँहलक्य शुर्य समान। चै छेयि खबर सारिव॒य 
खोत जाद्‌ कुस गिंदुन ओस असि ख्वश करान? अख लॅडक ओस 
डाकटर बनान त॒ ऑकिस अँकिस लॅडकस त कोरि वनान deal कॅरिव 
नेथर तु दोद चलिव॒। अस्य ऑस्य डबि कुन गछान त॒ तती नेथर 
करान....असम॒....दफ अस्य ऑस्य त्रठ | यिम न अँजिक्य शुर्य। पयी 

छख न॒ कुनिच। शालमॉर हिश ऑस कॉनी। च्वापोर आस डबय 
Sa...” 

“डब ? आहन बी डबय छम वाँरिवि ति बकार यिवान। मे कथ 
छि बकार यिवान। दफ रून छुम अँती गार्यव कंड्यव यि अथि छुस 
यिवान ति करान। मे न बी अलग॒ज़ार ति गछान.....अद॒ क्याह करव ? 
शुर्य छि बडेमत्य। व्वन्य हय अँम्पसय बिचॉरिस दारिकानाथस आय 


“ चु छख तेज़। चे रूदुय पंजॉब्य पाठ यकदम याद। बु छस 
मुड्‌। यिमन पंजाब्यन हय छय बड़ श्रदा आसान। वुछान BS ना क्या 
नॉविथ तु सॉविथ wa पंजॉब्य बायि ओर यिवान। मुशकुन्य दार छन 
सॉर्यस॒य हालस फॉलान। सासि कम दूत्य आसि न॒ कांह लॉगिथ 
यिवान।मोटरनुय यिवान तु मोटरनुय गछान। थनि दुगल ही शुर्य त॒ दद 
मठ ही रन्य। चु छख बुछान गोर कोताह व्वथासन छु यिमन करान | 
मे कुन छु नु अँछ ति तुलान। यि नय दारिकानाथय चोनी आँठाँनी 
दियस.....” 

“अवय त छम हुम्य संज़ चरान। सफतस येलि न॒ चे बगवान 
रंज़नावन खॉत्र डबल पॉस॒ नेरी बगवान कथ बा Td चे? मे छु 
पॉसस पॉसस हिसाब ह्यवान। बकवास छुम दृहय गछान अवय.... बड़ 
नय अज़ पॉसस नेरान॒य hel दोपमस होनूमान AK छस गछान। यि 
मा छु खरयार गुर्ययार। अति गछि चंदस पॉसु आसुन। अदु यि छु गोश 
दिवान। ओर योर्‌ आव त As जेजीरि गुड गुड करनि। दोयिमि फिरेय 
वनस त पाम पाम कर्यम युथ हू हू HRA वद्‌। पतु छस येम्यसुय 
होनूमान जीयस शरनि यिवान। येति छुम दारिकानाथ तसला दिवान। 
गर सत्य गछान। तति हुमिस ब्यवॉरी करान जि चै छय नु खबर ज़नान 
क्वसु बगवती छे....-अंमिस sig कनि छस नु पतु कथ ति फोरान। 
पशयमान छु गछान त पतु ओरय ज़ारपारस यिवान। सुय ना येलि रतन 

दीप अथि यियस न। अद्‌ पोजुय वनय अँम्य संदि विज़ि छसय ब कैँन्य 
बनान। बनु ना?....” : 

“ गौय चै चेर। पकी पतु हय यिमय ब॒ सुत्य। दौपमय हय कांह 
नय नियी गिलविथ। च॒ ति हय छख म्यॉन्य पॉठ्य बुडेमृच। व्वन्य गव ब॒ 
बुड्रॉवनस रन्य सद्य स्वप॒न्यारन। मस छुम सोरुय छूयत्योमुत। पतु 
द्युतनम अकि द्वह दारिकानाथन वसुम अॅनिथ। ब॒ हबी मंदुछेयस 
लागनस। अकि दूह हबी छस मंद्र प्यठय गर वापस यिवान। काराह 
अख गॅयम ब्रोंठ कनि खडा। मे चेंज we नीरिथ। मगर यि हबी 
फॉतिम॒। ल्वकचार ऑस फॉतिमय व्यस। सॉन्यस॒य महलस मंज़ ऑस 
रोज़ान। मे ऑस ज़िठ मगर वुछिम तु बासेयम पानस कृंस बॅरी वुहमर। 
अँमिस ed वॉरिव्य बड़ बजाह। कॉलीन कारबार करान। गनटस 
Zea | अँती पेयम अँम्य सुद्यन मस लंगन कुन नज़र। मूल छतेम॒त्य। 
मगर दूरि बासान ge वॅरिश कूर। गर नीनस तति वुछुम साख्यात 
लखमी हुंद Gal फॉरिन अतर बोतल जोराह तु वसम॒ बोतलाह 
दिचनम। मे तु दोप हता यि ज़िंदुगी यिया बेयि? तन प्यठ छेसय ब रंग 
करान मसतस। बासान छुयि चे? दारिकानाथस छे खबर स्वय बोतल 
छम चलान वुनि। द्ृहय छुम प्रछान.....अदु बी वन तु यिति गव ना 
बगवान सुंदुय दुन? आसहाँ नय योर यिवान होनूमान मंदर त॒ कति 
समखेयम फात॒ ? कति HET ब॒ मसतस रंग करनस जुरथ ?” 

“ गछत॒ व्न्य खर यार मलुयार। तति wa सिरिफ ज़नानन 
हंद अज़रुन त गॅज़रुन। साफ पहन बुथ छेलिथ ति छु न॒ बनान 
गछुन। सिरिफ छख लुकन हंज़ चेट्य। पनुन्य नु खब्रय | योत यिनस 
छि देह सिपथ। न रबि कोचय त न नज़र गुज़र। सॉरी पानस पानस। 
दॅहन सत्य ज्ञान पछान गछान......अतिच आरथी ति gu त दिल हन 
छय ख्वश IH! दारिकानाथ छुम GI रडान,आरथी वखतस 

क्याज़ि छय अँश्य दार आसान लेँजमच ? पत छुम ज़ोर नालुमति रटान 
तु औश व्वथरान। यि हबी छू अथ मंदरस॒य ताँसीर....” 

हुमिस वन्योम चु ति आस तु ओर गछान। Ag तँमिस कोत 
यियि ओर कुन वथ? पानु ति श्रैपिहे तँत्य तु मे ति श्रोपराविहे 
तत्या 


यार्यम.... 
“अदु बी गछ चे ति यॉर्य नय.” 





गुजाँरिश 












काँशिरैन अदीबन छि गुज़ॉरिश जि तिम सूजिन काँशिरि 
जबाँन्य, अदबस त सकाफतस पेठ पनुन्य लेख, नॅव्य अफसानु, 
शॉयरी, नव्यन किताबन gal तबसर वाखस मंज़ छपन खाँतर 
देवनागरी लिपि Ast | 

कॉशिरि अदबुक म्वलुल सरमायि ज़िंदु थावुन छु ज़रूरी ।अँस्य 
करव कूशिश कॉशिरि अदब॒क्यन म्वलुल्यन शाहपारन हुंद्य नमून 
वाखस मंज़ छापुनुच। तिम बदि कड्न्य ति छि ज़रूरी त॒ नमून चारन्य 
ति। अथ मंज़ HRA असि कॉशिर्य अदीब, ग्वनमाथ तु वेदवान मदद। 

अफसान 


हारस ति कोरुन वंद 
अर्जन देव मजबूर 


पमी ओस गुम आन गछान | स्व चायि कमरस मंज़ तु पोशि कुजि 
कोरुन नमस्कार। पोशि कुजि वोनुस, 

Cog बी लस, लछ त्रोगुन आय ऑस्य नय, चु किथय पॉठ्य 
आयख यथ शीन गट॒कारस मंज़ |” 

पमी गॅयि हॉरतस त अर्नदेती Age अँछ स॒त्य, तमि च्यून तु 
बीठ पथर। 

पोशिकुज ऑस पांचुसतथ वॅरिश। सफेद शीन Gs मस तु 
सॉरिस॒य बुथिस गेन्यव ओश कोरमुत। स्व आँस वन॒ वंछमच जनान 
हिश बासान। तस ओस छरा अख पॉछूय पलव नॉल्य। कलुक मस 
ओसुस ओर योर ज़ालुक्य पॉठ्य वलन आमुत। AR बबर हिश पोशि 
कुज ऑस ऑखरी दमन प्यठ तु ओक कमरी कॉदखानस मंज़ आस 
ह्यन आमच। अर्नदती ओन त्रेशि गिलास तु पिलनोवुन पमी। 

“हय gare गोम यि किहे छिहस सरद त्रेश दिवान। जुकाम मा 
कर्यस | गवड़ होवुन यथ। ज़ानि दय क्याह छु वुछुन ? तलय वॅथिव 
म्वगल्य चायि समावारा लॉगिव। बानु कुठि wa ठानि प्यठ पिशिथ 
ओनमुत जाँव्युल मकायि ओट। अर्नदती वाल तु बनाव मकायि 
च्वचि....हतय बुथि बुथि किहय छिहम वुछान.....कांगरि ति म्वकल्योम 
नार। तलय ह्योर खस अर्नदती ..... फ्वचि प्यठ wa dea बाठचि 
चनि। ज़्यत पीति सत्य छि ज़्यवान। गछ वाल दि सारिनुय कांगरि 
जोशा....तरि नठ नठ हिश छम,मे दित तेज़ नार जोशाह। लगय बलायि 

यिथय हिश क्याज़ि छख ....कथ कोनय छिव॒ करान। ग्वड छिव सॉरी 
येथ्य कमरस मंज़ च्यलनु आम॒त्य,त्रिपूरिस मकानस मंज़ छुव नु अंद 
शांद अथि यिवान। गॅछिव BR बिहिव तथ wa नमद॒ वथरिथ, पंजरन 
छुव काकुद लॉगिथ ....... बुशनेर कॅरिव....दियिव आलछिस लथ।” 

पोशि कुजि ओस खान्दार मरन पतु ह्यमतुक कमर गॉडमुत। 
तनखाह पोसन प्यठ क्याह जुवि हेस, अव॒ म्वख ऑसन ज़मीनि दॅज 
खंड ति लॉजमुच त वुडर वारि ओसुन बाग प्यूंताह ति बनोवमुत। पोशि 
कुज ऑस गर्युक कार बार पानु चलावान। खाहस रावचि गछुन,बागस 
पाह सारन्य,यि सोरुय ऑस स्व पानु करान। सूप्तनाथ ओस माशद्री 
कॅरिथ गर वातान तु मॉज ऑसुस आंगुनस मंज़ प्रारान आसान। तस 
ओस शे मील पॉदल्य पकुन प्यवान। अमा पोज़ हाख बतु आस्य वन्य 
जान पॉठ्य ख्यवान। स्व ऑस सुह सद्य पाँठ्य कामि अठ दिवान...... 

कमरस मंज़ ओस अकि पॉर्य कूनस मंज़ चोक्‌ बनावन आउुत | 
सिटोव,बालटीन,थाल त कैंह ब्वहगनु यी ऑस व्वन्य तिंहदि चोक्‌च 
पहचान। सिटो ज़ालनु सत्य ओस ग्रिशम क्रायि मंज़ सारिनुय तोस 
व्वथान। पैँथर्य वॉन्य पंख ओस गरम हवा छँकिथ शाह खारुन 
मुशकिल बनावान। 

oe पोशि कुजि लॅज बेयि ज़ीर ........- 

““हतय बुथ हय छुम छलनय। ज़ानि दय अज क्याज़ि गोम 
चेर? ” 

...स्व ऑस सुबहन प्रबातस वॅथिथ, आंगनचि नागु रवबजि 
प्यठ बुथ छलान त तरंग वॉलिथ कुल आलमस दुआ मंगान..... 

“dite मुसलमानस कॅरे्यज़ि खॉर म्यानि रति बगवानु। तमी 
org कॅरिज़ि म्यानि पुयि ति रुत... 'म्यानि रति ईशर....चुय छुख तु 
चय आसख।” 

“अर्नदती वॉजिथय कांगुर....हतय Yo काकन्यन आसी वुनि 
दान दज़ान। गछ तॅती अन नार कांग्र... वुछ पशस छि शिशर ate 
लजमचु.... यि तुलकतुर ple नु कन्यव सुत्य। Bay दम कँरिथ किहे 
ज़ि बीठ्यवु......मै नबी छि अथ हॉल......मे हय ज़न ST बेयि तुर। 
तलय अर्नदती ! हेरि वाल म्यानि हचिवि सौंदूक॒ मंज़ म्योन लोछ। फ्युर 
नय ff सॉरिसय म्यानि खांदरुक नॉर्यवार छुय तँथ्य 
मंज़....ज़रबाफुक Adar त्युथुय.... लोछुय योत वॉलिज़ि...गछ 
लगय बलायि....तरि मंज़ आसख दानि मुनिथ हानेम॒च्न....अमा यथ 
वखतस क्या गव.... यिशोर ह्युव क्युथुय छु न्यँबर्य किन्य....हुँह! ” 

“'यिम॒ छे बस त मेटाडोर पकान।” 

“हतय चॉरी! अँस्य हय FSX प्यठ बसान छि ...सडक छि 
सानि निशि वारयाह दूर | गाञ्यन हुंद शोर कोत वाति योर। व्वन्य मा 
छुय फिकिरि तरान। यि आस्यन वाव तुलमुत। शायद आसि बहराम 
गोल यलु गोमुत। ज़ॉहिर पेयि बेयि शीन। पश गेँछ्य न फुटिथ यिन्य। 
GX कुल्यन छु शीनन वथ वार कोरमुत। Yea Gia कॉल्य यिम 
कुल्य दित्यमत्य ऑस्य तिम छि फुट्यमत्य | चूंठ्य कुल्यन छि लंजि 
पॅथरिस प्यमचु...दयि सारिनय GR रुत... ” 

“हतय अर्नदती गुपनन त्रावयोवय गास ? ” 

तिम कति छि गुपन काकुन्य! तिम हय यल त्रावेयि सॉरी |” 

“चु मय छख डॅजम॒च.... ds गानस मंज़ छख cing 
तुजमुच....व्वथ लगय गंड होल....कोम तु खॅज त्राव वज़नावुन। ग्वड 
दिख डुल तु पत॒ AGS बजि वुडर हुंद लोव गास... अद वुछ द्वद क्या 
दिन.... ” 

“हितय क्याह वनय अँदरी छस देजमच हिश....तलय Baw 
aq गिलास अख दीतोम.....न्यँबरिम तुर त॒ अँदरिम नार शेहलेम।” 

सूमनाथ चाव फ्यह फ्यह करान त द्युतुन पान दॉरिथ। तस 
आँस्य मकानु मॉलिकन तुफरि तुल्यमुत्य....“यि बुड छे Gea रातस 
बकवास करान, कमर कँरिव खॉला।” सु ओस कॅचन महलन फीरिथ 
आमुत | कमर We ऑसिस बनान मगर सु कति अनिहे तीत्य पोंसु। 
ग्वड ओस सु मकान वाल्यन हुंद्य सवाल बूज्यथृय परेशान गछान | बाँच 
कॅच छिव॒,सामान मा छयवृ ज़्याद्‌? SAR मा छुव॒ कांह सत्य ? 
सारिनुय सवालन ओस सु जवाब ह्यकान दिथ, अमा पोज़ ऑखरी 
सवाल बूज़िथ ओस सु कलान। 

“थौकमुत आसख गोबरि....लॅजसयि बलायि....वुछ सॉरिस॒य 
पानस छुय शीन लॉरिथ व्वथ यि दुन वुज़स मंज़... व्वथि अर्नदती वालि 
चाय....यि हय छुम छूयोनमुत।”....तला पोतदारि किन्य हा आलव 
ह्युव गछान ....यि हा छुय ज़ॉहिरा अज़ीज़ बट गाड़ हॉज़....ख्वदा 
वॉल्य नस च्वशवय कोरि नख....ग्वड छु सॉनिस॒य आंगनस मंज़ गाड 
ह्यथ वातान.....। ” पोशि कुज sist छुमय शिकार ओनमुत। बराबर ज॒ 
किलो....व्वथ वाल दां फ्वतराह बॅड बँड.....वुडर वारि ey व्वज़जि 
मुजि त्रॉविज़्यस सुत्य। ख्वदायस पथ वुठ AST गाड ख्यथ ।....” 

“ay सूमु टाठ्या। दाल खेय खेय हा आयि अर | गछ दिस 
चीना दां फ्वतुर। अर्नदती अनि नाग॒ ag गाड छँलिथ....ब रनु अज़ 
पानु गाड.....यँचकाँल्य अचु चोकस ....प्चचि प्यठ छुय होख 
ज़्युन...लगय बॅदिथ वार वार वॉलिज़ि।....” 

तस पेयि प्रानि मकानुच कॉनी याद ....स्व ऑस कालु वॉरिव 
वॉचुमुच। सोंतु हवा ओस आंगनस मुशक्‌ नावान... कॉनी दारि किन्य 
ओस तसुंद खानुदार तस थलि थलि बुछान। स्व मंदुछेयि तु चेंज 
यारबल कुन... 

सूमनाथ ओस माजि द्वद प्यालुक्य Wea रोछमुत। तस ओस 
माजि हुंद वसि। सोंचान ओस -अगर हय जान कमर बनिहे शायद मा 

कडिहे वुनि at खंड....सु ओस सुबहॉय व्वथान त॒ थपि थ्वसि पां 
बालटीन ज़ त्रे रटान। पोंस दूंक ति ओसुस बूजिथय | तनखाह फल्यन 
कुस अफसूस करिहे। कमर किराय, शुर्य परनावन्य, ख्यन चन, शूब 
शर्म सोरुय ओस seq प्यठ । अमा पौज़ सोचान ओस माजि क्युत 
गौछुम जान डेर बनुन | 

पोशि कुजि da क्रख नीरिथ ..... हयो कांग्र हा 
फीरम....तमि ह्योत God God नार तुलुन....मगर अथि आस न॒ hel 
स्व वैँछ यकदम थोद मगर वुकरावन आयि, पमी य्वसु शशदर वुछान 
ऑस पॅच ब्रोंह।..... सूमनाथन तु अर्नदती तुज पोशि कुज थोद तु 
सॉव॒ख बिस्तरस प्यठ। त्रेशि गँल्य ज॒ गॅल्य आपर्यहस .....तस फ्यूर 
ह्यस ह्युव। 

“हयो शाम हा गव ...तला संद्या चोंग ज़ॉलिव।” पशस 
त्राँविज्यव कालय शीन सूमनाथ ओस अँदरी ओश रटान ...अर्नदती 
दियिहे क्रख मगर तस ओस मोलूम जि पनुन गर छु न ....राथ क्युत 
हय छुनन कॅडिथ.....स्व ऑस दम tea | Ayr गॅयि बिजली 
.-.-सॉरिस॒य वोथ अंद॒कार। तु सोरुय गव वुनलि बुज़्य।... पोशि कुजि 
हुंद शाह ओस छूवकान तु तॅहंद्यन शुर्यन बॉचन ओस वॉनिजि तील 
तॅल्युन लगान। 





सॉन्य प्रजनथ 
कॉशिर ज़बान छे सॉन्य प्रजनथ। यि प्रज़नथ बरकरार थव॒न्य छे 
ज़रूरी। कॉशिरि ज़बॉन्य लोल बरुन गव अम्युक वरताव FAS खोत॒ 
VAS करुन, पननिस गरस मंज़ ति तुं गर नेबर ति। खासकर गछि यि 
ज़बान शुर्यन सुत्य कथबाथ करनस मंज़ वरतावनु यिन्य। 

अफसान 


जिमी जानी त लाल सॉब 
रूप कृष्ण भट 


यिमय आसु सुबहुचि सथ हिशि बजेमच। लाल सॉब ओस पूज़ा कॅरिथ 
ठोकुर कुठि मंज़ वुन्य वुन्य द्रामुत। सोफस प्यठ बिहिथ ओस नेच 
पॅतरि वर्क फिरान। वैसे ऑस Ta TR अथस क्यथय आसान 
अमापोज़ अज़ ओस बड़ सँजीदगी सान अथ सन्योमुत। सर्वन अनिस 
केंज़ि खॉसिस मंज.चाय त॒ थॅवनस sls कनि ल्वकटिस मेज़स प्यठ। 
तँम्य जोन नु वुनिक्यन लालु साबुन द्यान फिरून मुनाँसिब | ल्याहज़ा 
कोरनस नु चाय ARS प्यठ रटनुक इसरार।बियि क्याह माहरा अनोव 
लवास किन कुलिचि प्रुछुस सर्वन। बेयि हसाँ कल चोन वौथुस लालु 
सॉब Gem होत। चै छुय ना बोज़न॒ यिवान मै मा छि दंद जि कुलिचि 
यियम ख्यन्‌। अन लवास तु त्राव चायि मंज़ पुचरिथ | सर्व ओस लाल 
ata नि तेज़ कलॉमी हुंद आँदी गोमुत। तस आँस न बुथिस द्रुह ति 
खसान। खसिहेस ति क्या तस मा ओस लालु सॉब नोकर नज़रि 
Jarl सु ओस जन तु क्या बल्कि गरुक असली बाँच बाकृय आस्य 
नाव की योत। 

लाल सॉबन fa नेचपॅतुर पानस दॅछिन्य किन्य सोफस As 
पथर तु तुलुन दजि सत्य चायि खोस त हॉचुन चाय चेन्य। जिमी तु 
जानीयस द्युतृथा दुद तु बिसकिट yw अम्य सर्वस तिमव माहरा चोव 
वोनुस सर्वन। लाल सॉबस गॅयि बशाशथ हिश। बुनि ऑसिन ज़ त्रै 
गॅल्य चेमत्य ज़ि टेलीफोनुच गनटि बजेयि। अँमिस फ्वजि ज़न ब्वक्‌ 
बडि दिचुन क्रख सर्वा तला फोन तुल। सर्व॒ ओस चोक्‌ मंजु नेरानुय जि 
जिमी तुल रसीवर तु दोरेयि लाल सॉबस Heal लालु सॉबन न्यूनस 

aS मंज़ रसीवर तु लोगुन कनस कुन। यि ओस अमरीका प्यठ साँबा 
जी लाल सॉबस आयि बुथिस प्यठ यिहय चमक हिश। किहो माल्या 
वारय छुखा | अहानू बय ओसुस चाँनिस्‌य फोनस प्रारान। अद सॉ ज़ा 
द्वह छुय मुबारख। मे हा दोप खबर याद आसिया। तोह्य fea ना 
अंगरीज़ी हिसाबय मनावान। अद सॉ यि छा न्वशि हान वारय। अहन 
सॉ sft छुस ठीख। व्वन्य क्या नोव बना? द्वह द्रृह छा वसान किन 
खसान Bl न न परवाय गछि न बरुन, मे क्या परवाय छा, ब॒ क्या कुन 
ज़ोन छुसा कह, जिमी छे जानी छु सर्वानंद छु। सर्वानंदन छे तँहर 
बनॉवमुच। पनुन नाव बूज़िथ आव सर्व दवान दवान लाल सॉबस निश। 
हा म्योन ति माहरा वॅन्यूस मुबारख। सर्वानंद ति छुय मुबारख करान. 
मिठ छा ठीख। अछा कौरमुत ओसु नयि फोन | अछा अछा लॅसिव ओर 
Wa! सद बी साल वुम॒र दियनव दय। अछा ब॒ थवय afer पथर। लालु 
सॉबन थोव फोन पथर तु लोग क्याहताम सोंचनि gal बुथि प्यठ 
तुलुन ऑनख थोद तु लोग ऑछन मुर मुर दिनि। शायद आसस 
अँदरेमच | 

लाल सॉब रूद केंचस कालस नेचपॅतरि कुन मुदय गॅडिथ। 
बेयि तुजिन अथस क्यथ तु लोग वरख फिरनि। श्रावन जून पछ ऑठम 
सन्त HAGE शथ त शेठ ई० sei se पूर कुनतॉजी वॅरी। यि ae 
कोताह अहम ओस लालु साँबनि खॉत्र्‌। खांद्र पत पूर ders gee 
ओस तस सॉबा जी ज़ामुत। कमि चाव॒ सान ओस तिमव सु दृह 
मनोवमुत। गरि ओसुख ज़ूल कोरमुत। महलस क्यो बाज़रस साल त॒ 
Wg करिमचु। लाल साबुन स्वरग॒वास मोल ओस बोड बार aie 
चार दवलथ आँसस बेशुमार। लालु सॉब ओस तस कुनुय अवलाद। 
खान ASR किन्य ऑसिस गरि लालु लाल वनान. तु नोकर चाकर 
ऑसिस यज़तु सान लालु सॉब वनान। यिथ॒ पॉठ्य बन्यो लाल 
ल्वकचारस मंजय लालु सॉब। ल्वकटिस॒य आस खांदर करन्‌ मगर 

खांदर पत ज़ास न वारयाहस कालस शुर। अवलाद संदि बापथ ओस 
गरुक गर परेशान। कांह ति पीर फकीर,साद संत AGS न अस्तानन 
तु मंदरन गंजख दशि। अम्यसुंद मोल गव य्वहय शर ह्यथ स्वर्गवास | 

दयि सुंद करुन येलि सॉरय व्वमेद त्रॉविथ आँस्य लालु 
सॉबन्य आशेन्य लीलावती रूज़ ग्वबि ख्य तु येलि श्रावनु ऑठम दुह 
तुलमुल वॅथ्यमृत्य ऑस्य कोरुन तस तती दोद। लालु साबन खॉर 
वापस टेकसी क्यथ दॅसिती शहर तु अति प्यायि यि संद्या वखत 
हेडवनि हसपतालस मंज़। साँबा जीनि ज़ेनु पतु लेंज नु ताँरय | बराबर 
अकि वॅरियि पतु प्यायि लीलावती बेयि। त॒ ज़ायस सिमी। साँब लालस 
त॒ सिमी द्वशवृन्य बारन्यन ऑस्य यिम द्रशवय बाँच ल्वलमत लाय 
करान। अख बाँच ओसुख ख्वनि वालान तु ब्याख ख्वनि तुलान। यि 
doy ज़ि ति आयि ag सुत्य रछनु वॅरियन लॅज नु तॉरय। रुत समय 
ज़न छु वुडिथ गछान। त Ro समय छु पेठ्य प्यवान। यि तोर नु तिमन 
फिकिरी जि साँबा जी त॒ सिमी किथ गॅयि dea, कर्पोर्य पोरुख 
ल्यूखुख त कॉर्य दूरेयि तिंहज़ि क्वछि निशि। ज़न तु वखतस पख 
लॅगिथ ऑस्य। ल्याहज़ा सपज़ शुर्यन Est परवरिश क्यो पडाँय तसली 
बखश पॉठ्य। 

साँबा जीयन कोर अहमदाबाद आइ-आइ एमस मंज़ मनेजमेंट, 
लालु सॉबस ऑस राय ज़ि पोँपर्य बुडर प्यठ त्रावि शेशतर कारखान तु 
साँबा जी ति रोज़ि गरस नज़दीखय। तस क्या ऑस पताह ज़ि 
तकदीरस छु बदलुय क्याहताम मनज़ूर। साँबा जी कोर टाटा कम्पनी 
वाल्यव पडायि दोरानुय सिल्यक्ट ल्याहज़ा ब्रम्योस दिल। युथुय पॅरिथ 
म्वकल्योव तस आयि ग्वड़ दिलि मंज़ पोस्टिंग करनु त स॒ती आव 
कम्पनी तरफ़ वॅरियि खॉतर अमरीका सोज़नु। ओताम ति गॅयाव 
ठीख॒य | लालु सॉबन सूंच चलो वॅरियस क्या AR मगर ति सपुद नु। 
साँबा जीयन ox तति बेयि ति जंग जंग तु येतिच नोकरी त्रॉविथ 


वाख i5-6 


करन तती कथ ताम बजि कम्पनी मंज़ नोकरी | सती कोरुन तती कस 
ताम मीमि सत्य खांदर। मीमि न्वशि हुंद खयाल यिथ॒य त्रोव लाल 
सॉबन ज़्यूठ व्वशा त कँरन जिमी कुन नज़रा। जिमी ऑस लालु 
सॉबस मीमि न्वशि प्रज़ंट कॅरमच। येलि खांदर पत॒ साँबा जीयन मीम 
गर अन्य तस ऑस जिमी ति सत्य, य्वस तमि जर्मनी प्यठ 
अननॉवमच aia, त वापस नेरन विज़ि ऑसन पननिस हेहर बाबस 
हवालु कँरमच | तनु ऑस जिमी लाल सॉबस निशी। 

लाल_सॉबस पेयि अँकिस बाबा जी सुंज़ कथ याद। साँबा 
जीयुन अथ वुछान ओसनस वोनमुत जि पंडित जी आपका बचा सात 
समंदर पार जायेगा। बहुत बागिवान होगा। किस्मत चंगी होगी | 

यिमव बाँचव द्वयव कर्‌याव यिथ तिथ॒ सॉँबुन दूर्यर बरदाश 
मगर पत॒ येलि सिमी ति डावट्री पॅरिथ कस ताम अफरीकी 'लेंडकस 
सत्य न्यबर नीरिथ गयि यिमन आयि रब लदनु। न्यबर नेरन्य लायख 
रूद्य न। लूकव कॅरिख पाम दी दी तुतुवॉल्य। लूकव वोन जि सिमी 
ऑस कालिजस AWA तस हब॒श लॅडकस सत्य वॉटमुच। त ब्रोंह 
कुन परनुकि बहान गयि ग्वड़ लंदन तु तति प्यद अफरीका। खबर तस 
क्या आव तॅमिस काल क्रहनिस मंज़ बोज़न त तसुंद कुस तान लोग 
तस ख्वश ति तोग न॒ कॉसि बोजुन। अथ वनान शिलि प्यठ दिल लगुन 
ति कॅरिथ यि गयि पनुन्य पन॒म्य बरोबरी। तस हरगाह हबश्य संज़य 
मीठ AM कुस क्या कर्यस | लीलावती बिचारि गव न यि सदम बरदाश | 
तस प्यव ग्वड वेद्य वैद्य अन्युव त पत॒ गोस अचानक अकि gE हाट 
फेल तु गेयि मॅरिथ। लाल सॉब रूद पथ कुन कुनुय पिशनस। 

पतु येलि वारयाहि लटि साँबा जीयन महकम लोगुस तस लोग 
नु कांह चार शुर्यन निश गछनस। अलबत॒ युस तीर जिगरस ओसुस 
लोगमुत सु द्रास नु अज़ ताम। मगर सु ति कतिस कालस मसा ऑकिस 
वॅरियस। दोह्य दहस ओस लबन आसान वुछान। न कॉसि सत्य कथ 

न बाथ न कुन युन न गछुन। तस बास्योव पनुन पान ज़न त जेलस 
मंज़। सॉरी आँस्य पनुनिस TAR कारस बारस नेरान लाल साँब 
ओस जिमी सुत्य गरस राँछ आसान। पतु येलि साँबा जीयन स्यठहुय 
मजबूर -कौर सिमी निश न्यून तति पुशरोवुस तँम्य संद्य महराज़न 
जानी। दोपनस यि छु अफरीकुक मशहूर नॅस॒ुल। अखतुय गछि नु 
जिमी ति कुन्य ज़ॅन्य तु लालु सॉब ति रोज़ि मशगूल | 

सु द्वह त यि दृह लाल सॉब ति गव न॒ शुर्यन निश ज़ांह। व्वन्य 
ओस प्रछगारि हुंद अकोय वॅसीलु सु गव टेलीफोन | हफतु इयि हफत 
ऑसुस गरा कूर फोन करान तु गरा नेचुव | 

लालु सॉबस डोल मन। तँम्य त्रोव GIR ति त दुनियादारी 
ति। यि लोग बगवानु बगवान॒ करनि। सादन तु संतन स॒त्य लॉजिन लय 
ख्वय। गरा ओस इशबरि आसान गरा परबतु तु गरा तुलमुलि मगर दुह 
गुज़ॉरिथ ओस शाम Sa गरय यिवान त जिमी तु जानी यस सुत्य 
पनुनि दिलुक गुबार कडान। योत यि गछिहे तिम ऑसिस पत पतय 
आसान। यारबल वसिहे तु पतय बागस मंज़ ARS त पतय | लूख 
ऑस्य अथ प्यठ ति तस कथ॒ करान। दपान ऑस्य जि शायद मा आसु 
हानस परूज़नमक्य शुर्य नतु Se नज़दीकी ऑशिनाव। लूख कस छि 
पचान | खॉर यस यि वनुन आसि सु वॅन्यतन, लालु साबन ओस पनुनि 
ज़िंदुगी हुंद सार लोबमुत सु ओस बगवान नावस सुत्य लीन गोमुत। 
सुबहस तु शामस ओस ठोकुर कुठिस मंज्जय गनटु वाइ बिहान | 

अज़ ओसुस शायद साँबा जी नि फोनुक बास। तसुंद व्वहरवोद 
किथु मशिहे तस तवय ओस जलदुय ठोकुर कुठि मंजु द्रामुत। साँबा 
जी यस स॒त्य वन्य येलि कथबाथ करन तस गॅयि फरागथ हिश। 
जिमी त जानी ऑसिस sig कनि क़ॉलीनस प्यठ मुदय गॅडिथ वुछान। 
शायद ऑसिस न्यबर बागस मंज़ नेरनुक इशार करान। यिमन द्वशवुन्य 
कुन बुछान ओस सु सोंचान ज़ि खबर इनसानुनुय वाह आव बॅनिथ तु 

गुदरिथ न ल्याहज्च न मुलाहज़ न कॉसि हुंद रेन तु न चुक। सिरिफ 
पनुन पान मतलब त॒ पनुन्य ज़िंदुगी। अज़िकिस खूनस ज़न त पोन्य छु 
गोमुत। इनसानु we ale छिना यिम पेश्य हज़ार दरजि बेहतर,सु 
ओस अँदरी सोंचान, यिथ कन्य थव होख तिथ कन्य छि रोज्ञान, येमि 
aR सावृहोख तमि aR छि श्वंगान पत॒ पताँय छि पकान आसान। 
अकि बरय कडोख बेयि बर छि वापस यिवान। ल्याहज़ Forest ति 
छुख तु ज़िछर कुंसर ति। यस अकि फिरि प्रज़नावन तस छि हमेशि 
याद थावान। हरगाह जिमी लाल सॉब che दियिहे मजाल ओसा ज़ि 
जानी क्या तुलिहे कल थोद यि नु इनसानन हुद्य पॉठ्य जि ज़िठिस छु 
रटुनय आसान ज़ि कूंस छुस जपट मारान | 

हाय क्याह गव इंनसानस लाल साँबस चेँज बेवायि क्रखा 
नीरिथ। करख बूजिथ आव सर्व गुसुल खान मज़ यकदम न्यबर 
नीरिथ। क्याह माहरा लाल सॉब क्याह दँलील, क्याह ऑसिव वनान। 
तोह्य छिवा वुनि येतिन॒य बागस मज़ द्रायिव ना। सर्वन्य यीत्य सवाल 
बूज़िथ गव लालु सॉब ज़रा बेदार ह्युव। सु आव ह्यसन मंज़ | हा किंही 
ना। येकिहा द्रास | लालु सॉब द्राव बागस कुन पत पतय द्रास जिमी त॒ 
जानी ति। 





सॉन्य माजि ज्यव 
कॉशिर ज़बान छे सॉन्य माजि ज़्यव। यि छे सॉन्य प्रज़नथ। अथ लोल 
बरुन छु सोन हख! यि ज़बान छे सोन म्वजुल मीरास। पनुन्य शुर्‌य म 
थाँव्यूख अमि निशि महरूम। शुर्यन सुत्य वरतॉविव यि ज़बान। 

हिदी अफ़सान 
म्वहबतुक कन 
यशपाल जैन 


नाव ओस तस असली रहमतुला खान, मगर वनान ऑसिस सॉरी 
लूक्य क्यो बॅड्य मोलवी सॉब। cape गाम हना अख ऑस येति 
मोलवी सॉब रोज़ान ओस। न ऑस अति प्वखतु सडक,न नलक,न 
बिजली, शफाखान ताम ओस नु। तोति ऑस मोलवी सॉबस पन॒नि 
अमि गामुच सख माय। तिक्याज़ि सु ओस ज़ामुत ति तँत्य, बाल पान 
प्यठ़ fig बाशि करान ओस अती बड्योमुत ति। गामचि बेहद मायि हुंद 
arg वजह ओस यि ज़ि मोलवी सॉबुन कुनि अँछ ge गाश करीम 
ओस खसुवनि जवॉनी मंज़य अत्य ख्वदायस टोठ गॅछिथ तस निश 
छूयन गोमुत। मोलवी सॉबन ऑस गामस न्यब्र कनि अख कोरि हन 
बनॉवम॒च। यि ऑस तसुंदि खातर कॅरीमन्य अख यादगार | 

मोलवी सॉबस युथुय नॅहरि हंज़ि नोकरी पत॒ पेन्शन म्यूल,तँम्य 
खूल गामस मंज़ अख चाटहाल त॒ ह्येतिन गामक्य शुर्य परनावन्य। 
शुर्यन हंज़ ऑस तस Sore माय त तिम ति ऑसिस तोर कदर करान 
त लोल RM, cS तुलिथ जेजीरि आब बॅरिथ अनान। वारि मंज़, 
हाक बोद ऑनिथ दिवान, बॅडिस दहस प्यठ बतस प्रछान। यि ऑस्य 
तिम पनुनि हुब करान | मोलवी सॉबस ऑस ज़ेव स्यठाह मीठ, HEX तु 
शुर्यन ओस लालुन्य ललुन्य करान। तिमन ज़न गछिहे खबर कूत 
AX, मजाल ओसा, मोलवी सॉबस खसिहे Soa gel शुर्यन हुंद 
वस्ताद आसन म्वख॒ त यूत शेहलि स्वबावुक इनसान आसन॒ किन्य 
ऑस्य गामक्य सॉरी लूख तस स्यठाह यज़थ करान। WA किन्य ति 
ओस सु अन॒दॉन्य। दपान येलि कॅरीम॒ बिचार मूद,गॉम्य गाम ओस 
मैतस पत॒ पतु द्रामुत। 

यिथय कुन्य गुज़रेयि IRA बेँद्य। म्वयि मोलवी way 
आशेन्य फातिम॒ बेगम। कँरीमनि कबरि निशी बनावनॉव मोलवी सॉबन 
तसुं ति अख यादगार कबर। तस आयि गॉयिलन प्यठ गॉयिलु, मगर 
चाटुहाल थोव तँम्य चलवुन। दपान मुसीबँच छे इनसानस अख 
अॅकिस नख अनान। मोलवी सॉबस ति गनेयि अमि गाम॒च स्यठाह 
कल। तस गव गाम॒ वाल्यन सृत्य ज़ुव त जान कुनुय। बेयि ति गॅयि He 
gel यिम लूक्य ऑस्य तिम बडेयि। मोलवी सॉबस ति ह्योतुन कलु 
छतुन। दार गोंछ ति गॅयस हार कॉठ। 

व्वन्य ह्येचोन मोलवी सॉबस गम मशुन ज़ि हंग तु मंग आव अथ 
गामस मंज़ न्येबरिम अख ज़ोनाह रोज़नि। तेंम्य ats अति अख वांगुज 
वॉरिस अख जायि हना। Geeta किन्य ओस सु स्यठाह कमज़ाथ। 
सु येलि वुछान ओस ज़ि गॉम्य गामुक्यन छे सारिनृय कुनी कथ तस 
आसु अछ त्यंबान। fags अख ऑकिस दॉदिस दगि मंज़ अलन-वलनु 
युन ओस तस वॉनिजि ततुर ज़न तुलान। 

तसुंज़ कॉम ऑस सिरिफ ओरच कथ योर त॒ योरच कथ ओर 
वनुन्य, ल्वकचि हनि ara बॅंड हन, पोत पलव चटुन, चोगुल्य 
करन्य। दपान छिना संगस स्वहबथ। वुछान वुछान छुन अम्य गॉम्य. 
गामस व्यह ज़न छेंकिथ। दपान रकन गछनस छे नु तॉरय लगान। Wa 
बॉश गेंयि गामस। तिमव ह्योत अख अँकिस ज़ागुन। म्वखसर बूज़िव 
अँक्य Ae सुम सास गव क्वलि| 

सु कति ज़रिहे मोलवी सॉबुन्य कदर-अफज़ॉयी। तॅम्य 
अस्कॉव्य चाट शुर्य। तिम ति ऑस्य वन्य बडेम॒त्य। दपान ओसुख' 
छिवा वुछान! मोलवी सॉब क्या छु बिहिथ ऑशा करान जन छु लाठ 
सॉब। तुंहद्यन माल्यन माजन छु जखान तु जूरान रथ पाथलि गछान। 
बाज़े ओसुख वनान, “पनुनिस गरा हबा ओनुन टूट, व्वन्य छे gest 
वॉर्य | ” 

वोनमुत छुख ना, वनुन॒ वनन छु क्वह नशान। आँखर आयि 
he कॅट्य असंदिस चंगस तल। 

गामुक हवहय बदल्योव। यिम राथ ताम अख ऑकिस रथ 
वंदान ऑस्य, रोतलि मंज़य लॅग्य तिम अख ऑकिस रतस ज़ागनि। 
अति ह्यचन चूर गछुनि। कथि कथि प्यठ ह॒यँचुन हर तु दोंक lp 
व्वथुन्य। 

मोलवी सॉबन च्यून ज़ि गामस छु कुस ताम फरनि आमुत। 
गोस नागवारय, मगर वति डोल नु -सु रूद TA कोल करारस 
प्यठ बराबर | 

अकि द्वह छु मोलवी सॉब शाम पँत्य बत वत ख्यथ चारपायि 
प्यठ बिहिथ जेजीरि दामा दामा दिवान, न्यँबर चाव म्वकदम सुंद नेचुव। 
सलामा कॅरिथ we सु अँकिस कूनस निश व्वदन्य। मोलवी साँब 
AS, THR AG खबरा! खाँरय छा? ” गफारस फूर न॒ कथ॒य। 
मोलवी सॉबनिस इसरारस प्यठ छँट गफारन बाख। मोलवी सॉब गव 
रहिथ ज़न। जेजीर त्राँवन होर कुन त गफार रोटुन वछस सत्य तु 
लोगुस दिलास॒ दिनि। दोपनस, वदान क्याज़ि BS? गफारस ऑस्य 
fier गछान। ऑखर त॒ वोथुस, ““मोलवी सॉब! येति नीरिव हज़ 
तोह्म।” मोलवी सॉबन age असुनाह त वौनुनस,“क्याजरि ?” 
गफारन जन बूज़य न। सु वोथुस, “हतु est सवालि ख्वदा wa, येति 
नय जलुद नेरख! येतिक्य लूख न हज़ wel ger हिव्य नेक | यिमन 
प्यठ oH रूज नु पछ करनच बाथुय। हतु हज़ ब॒ वनोव॒ क्याह।मे हज़ 
छि तुरि कँड्य फटान।.....रेहिम, सुब, तु यि हज़ जमालु, यिम हज़ 
ऑस्य मशवर करान |... ” गफारस गॅयि गलि ज्यव.....त अँश बुक्‌ 
आयस नीरिथ। 

मोलवी सॉब वोथुस इतमिनान सान,“क्याबा मशवर आँस्य 
करान ? वनान कोनु छुख ? ” 

“eq हज़ मोलवी सॉब, वन॒ क्याह! ज़्यव हज़ छम न्येंगलिथ 
गछान।” “वनख नु तु मै क्या तरि फिकिरि ? ” वोथुस मोलवी सॉब। 
““दपान हज़ आँस्य”,गफारन वौनुस,“यि मोलवी सॉब छु बिदतगार 
रोतलि छनोन WET...” गफारस फूरय नु अमि ब्रोंह कुन कैंह। 
फकत WE ओश हारान। मोलवी सॉबस तोर फिकिरि। मगर तस Vy 
न डेकस गीन्य fal पुशि वोथ सु असान असान गफारस कुन 
“'अहानु! चु क्याज़ि छुख थांथुर्योमुत? aga, येलि गामस म्योन 
हाजथ छ न मै कमिच मालय छे तेलि। gu बा THR! मे छिव तोह्य 
बुम्ब्रि कॉछिम॒त्य। तोह्य afer ख्वश रूज़िव तेलि छुस ब॒ ति ख्वश। 
रहिमस गछि म्यानि तरफ वनुन, “रोतलि क्याज़ि, geet यियिव, ब॒ 
छस हॉज़िर। खोचुन कथ छु! गछ पानस गछ, त्राव न्यँदुर तुहंदिस 
मोलवी सॉबस छा येती ds कड़न्य। आँखर छु अकि हहु..। ” 
THRE ऑस न॒ वॉनिंज कुनि ठीकरानुय तु मोलवी सॉबस न कांह गम 
न कांह तलवास। 

इना चेड कॅरिथ वोथुस गफार बेयि, “हत हज़ मोलवी सॉब, 
सवालि al Ba म्यॉन्य कथ बूज़िव, येति नीरिव हज़। अस्य हज़ 
यिमोव चोर पांछ ज़ॅन्य सत्य होर तान्य। न हज़ त्वहि क्याज़ि जुवस 
सत्य खॅर। बेयि ति कॅरिथ यथ जायि वुम्बरि माय तु म्वहबथ बॉगरोव 
तती हरगाह कैंह क्युथ गव, असि हय दागि लानथ रोज़ि।” 

मोलवी सॉबन द्युत AM तु वोथ गफारस कुन, “Ge बा 
THR! दुनियाहस मंज़ क्याह छु जान तु क्याह नाकार | वेलु फिरिस 
सत्य छु यि सोरुय बदलान। युस अज़ रुत छु, क्याह खबर पगाह मा 
बदलि तॅस्य नियथ। मगर म्योन यकीन छु म्वहबतस लोर। येति न॒ माय 
रोज़ि तति क्या छु ज़िंद रूज़िथ करुन। ब॒ हबा छुस मायि हुंद बोछ। 
लोल त॒ माय छि म्योन जबरूथ। सु जनती करिम तु आशेन्य फातिम॒ 
मॅशरॉव्य मे युंहदि हुब म्वख। त्वहि द्युतव मे होसल | अगर Gest माय 

मे रावि तैलि छु बेहतर ज़ि ब॒ गछु पननिस कॅरिमस त आशिनि निश 
वॅल्य बॅल्य गछु ना।” यि वनान वनान आयि मोलवी सॉबस अँश टॉर्य 
बॅरिथ। 

गफारन कर्योस स्यठाह ज़ार पार्‌, मगर मोलवी सॉबस प्यव न॒ 
कांह असर। सु वोथुस, “बोज़ बा Tey म्यानि, युस खूच सु गव 
बुज़दिल। ति कॅरिथ यसुंजि ज़िंदगॉनी हंज़ कून कनिय माय म्वहबथ 
आसि, तसुंदि खातर छा चलुन sisal? . 

म्वखसर द्राव गफार मोयूस गॅछ़िथ त मोलवी सॉबन त्रॉव 
चारपायि प्यठ लर। 

गफारनिस वननस प्यठ खसिहे बेयिस कॉसि तुर, मगर मोलवी 
सॉबस गव न॒ अलगज़ार ति, अलबतु अज़ पेयस करीम तु फॉतिम॒ 
Pred सान याद | स्वरनि लोग - म्वहबथ छा पाँ बुबर टिटवाहरस मंज़ 
गलि ? अमिक्य मूल छा यीत्य डेल्य ज़ि अकि वाव ग्रायि सत्य यिन 
नीरिथ। यि द॒य त॒ नफरथ कोत ताम पकि स॒त्य। दुशमनी हुंद समर छु 
क्या पतोलाकन। इनसान नय इनसानस अकार बकार यियि सु गछि 
कोत? या बार ख्वदाया, अमि तबॉही निशि बचाव असि।” मोलवी 
साबन त्रोव व्वशा। ल्वकचार प्यठचूगामच ज़िंदगी आयस अँछन ब्रोंठ 
कुन। चेर ताम आयस न॒ न्यँद्रय। 

दोयिमि ae ति द्राव ठीख पॉठ्य | चाटुहाल लोग, शुर्य आयि। 
दृह बॅरिथ कालचन WA ख्वश तु ख्वशहाल पॉठ्य गरन पनुन्यन। 

शामन aa ओस मोलवी सॉब श्वंगनु ब्रोंह सीरतुलनबीहुक 
मुताल करान। अमि gE पोर तँम्य -हज़रति महमद साँब ऑस्य दूह 
अकि ऑकिस कुलिस तल शॉगिथ | तिम आँस्य तनि तनहा। दपान 
तपॉर्य द्राव तिहुंद अख दुशमन। TA GU आंहज़रथ कुनुय ज़ोन, प्यठ 
शॉगिथ।| गव स्यठाह ख्वश। इबलीस चास ARG! Gest तलवार। 
नबी करीम छि बे खोफ पॉठ्य महेवि खाब। तिंहदि रवयि शरीफ प्यठ 

छु नूर पशपान। दुशमनन aad तलवारि कश HSA; मगर क्वदरथा- 
तस गॅयि नरि रूज़िथ। 

मोलवी सॉबस वोथ यि वाक परान परान ददरायि ओश। 
ज़पनुन यि ओस आँहज़रतन हंदिबे पनाह म्वहबतुक असर | हरगाह 
इनसानस दिल साफ आसि, दुनिया बनि नेक तु पाक | तव पतु क्याज़ि 
खचि कांह कॉसि। दरअसुल छु इनसानस पनुन दिलय शँतुर ति तु 
Bra ति। 

चेर गव स्यठा, मगर मोलवी सॉबस आयि नु न्यॅद्र। पॉगम्बर 
सॉब॒नि वाक्‌ सत्य म्यूल तस राहत। चाँग्यहन करन छेत, त शॉग। 
बुनि छस Rex पेनय जि बरस गव सदा मोलवी Ud रूद FVM, 
अमा पोज़ स्वरा सदा कोरुन नु कैंह। ब्रुँजाह गव, बर पॅट आयि 
मुचरावन तु चोर ज़ॅन्य चायि अंदर | मोलवी सॉबन प्रज़॒नॉव्य sis ब्रोंठ 
ओस रहिम, तस पत॒ ओस सुब त॒ जमाल। ज़-चोर कदम पतु पाहन 
ओस खलिलु। यिम सॉरी ऑस्य मोलवी सॉबन परनॉँव्यमृत्य। 

हंगतु मंग गव रहिमु रूज़िथ। न छु ब्रोंह पकान तु न पथ। 
मोलवी साँबस आव न्‌ ताब त॒ थोद वॅथिथ वोनुन रहिमस, ' “गोबरा 
क्याह छुख स्वरान,पकान क्याज़ि छुख नु aie?” रहिमस गव अँदरिम 
शाह अंदर तु न्यॅँबरिम न्यबर। मोलवी सॉब वौथुस, पख सॉ गोबरा 
पख, यि चै करुन छुय कर। ब हरगाह रौट करय ख्वदा म दियिनम 
दोज़खस मंज़ ति जाय। सुबल्या, जमाला, ऊरिहुंद क्याञ्चि छिव। 
खलिला वुछान क्या छुख। रहिमस कोन छुख मदथ करान ? ” रहिम 
तु तसँद्य सुत्य बॉज गॅयि शशदर हिव्य रूजिथ | जन दिचख गोटिलन 
ज़ंगन तबर दॉरिथ। रहिम छु स्वरान चाह हय गछिहे तथ्य मंज़ वसुहा। 
area छि सोंचस, नब Ad aie छे नु प्यवान। तिम छि अँदरी 
रहिमस फाश परान। कथ तपालि लॉगिन, कस फरिशतस आयि 

अँस्य मारनि। रहिमस गव ज़्यादय तगॉर -- कृत कमीनु छुस ब॒ - 
दरअसल लानती! ” 

मोलवी सॉब वोथ रहिमस कुन, “मै हा छि तिम दुह च्यतस 
प्यवान येलि च मे क्यछि ओसुख खसान। करिमस तु चे ना ओसुस 
ज़ांह ति फरख ज़ानान। मे कोर पनुन फरज़ पूर | त्वहि क्या रोववु - 
कॅरिव पनुन अर्मान पूर |” 

BE गाशस मंज़ ओस मोलवी सॉबस बुथ प्रज़लान। रहिमस तु 
तसुंद्यन सत्य बाजन ज़न गॅयि बदनन लॅक्र। यकदम पेयि तिंहद्यव 
अथव मंज़ सॉरी हॅथियार वॅसिथ। तिम आयि ओश हारान चारपायि 
निश त छि बाक छूटान। 

मोलवी सॉबन Yer तिम क्वमि तु छुख तसला दिवान। 
च्वशवय ऑस्य कल ब्वन कुन छुनिथ पछतावान। 


(कॉशुर तर्जमः शंभुनाथ भट्ट हलीम) 








लेखकन त परन वाल्यन अपील 
१ वाख खाँतर सूज़िव कॉशिरि ज़बॉन्य, अदबस तु संस्कृति 
(सकाफतस) पेठ पनुन्य ताज लेख, अफसान, WN, नव्यन 
किताबन a तबसर देवनागरी लिपि मंज़। 
२ वाखस मंज़ तबसर करनु खाँतर सूज़िव पननि नवि किताब 
या सोज़नॉविव तिमन पेठ तबसर | 
३ परनवॉल्य सूज़िन पनुन्य कुमती राय य्वस छापनु यियि। 

अफसान 
वेह 
विजय सागर 
हैलो......... 
क्याह....... ? 


यि ऑस कथय eal तस चेँज ख्वर तल Aa नीरिथ। 
ब्रूंठिम शाह ब्रोंठ तु पॅतिम शाह पथ। अँछ द्रायस फॅटिथ। ह्युर गोस 
ख्वशिक। नर्यन ज़ंगन द्रास Wal गुम आन गोस। सारैय सुम 


ल्वती त्रोवुन फोन पथर......अँश्य गंड फॅटिस। यि नय सु 
आफिसस मंज़ आसिहे सु दियिहे बुथि बुथि। पलव चटिहे। येति 
ओसुस नु शाह कड़नस ति वार | सु गव दम Hea बै जुव प्वतुल ह्युव। 
त श्रेप्योव कुरसी मंज़। 

सु ओस हाल हालुय दफतरुक ह्यड कूलॉ्क बन्योमुत तु 
अमिस अलग कमर म्यूलमुत। ल्याहज़ा ओस दफतरचि व्वस द्रवसि 
निश हना लोब। खबर क्याह क्याह प्योस याद। किथ कॅन्य परनोव 
माजि। मोल ओसुस लदाख तरान तरान कमि ताम बाल बुज़्य गोमुत। 
नोकरी ति लोग जलदय। दशि गॅड्य गँड्य ज़ायस कोरि जोरा। खूनु 
सुत्य रछ्यन। बॅड कूर लॅजिस बंकस मंज़ मुलॉज़िम। त खांदर र्कर्य 
थय गॅयि फारिन रनिस सृत्य। ल्वकचि कोरि कोरुस एम एड तु कथ 
ताम स्कूलस मंज़ करन नोकरी। चूंकि कूर आँसस पॅरम॒च लीछम॒च 
स्वंदर त॒ शकील। ओर योर हेतिन रिशत वातुन्य। यि ति ओस यछान 
जल जल अमि ज़िमुवॉरी निश फार्यग गछुन। कुचाह टेकिनि रलावि 
ase वाल्यव....ऑकिस जायि अख त॒ बेयिस जायि ब्याख बहानु 

कॅरिथ टेकिन्य वापस वातान | अमा पौज़ तक़दीरस क्याह करव। करमु 
लीखायि कोर कार कति ताम प्यठ वॉच शेछय टेकिन्य रलेयि..... 

तस प्यव रचि रचि याद।टेकिन्य रलावनु यैनिवॉलिस तान्य 
किथ कन्य बदलाँव्य cise वाल्यव रंग.....तस फॅट तुर 
Ps, असि माहरा छु न॒ किंही दरकार। छॅलिथ दियतोन वॅलिथ 
निमृहोन.... 
ae मै माहरा छेव॒ यि खून सत्य रँछमच .......दपान छुस........तौह्य 
माहरा मत बॅर्यतव किंही परवाय......यि माहरा छि व्वन्य साँन्य 
कूर.......बस अख कथ माहरा छम. वनुन्य जि सालर्यन माहरा गौछ 


दोस दाह दुशमन.......पगाह गोछुस नु बखाँलन..........- 
अत तोह्य माहरा मत हेयतव कृहुंय फिकिर........ 


मुशकिलन रैथ जोरा.....शूदर जुव प्यव सुबहाँय गर वॉतिथ। चाय 
च्यथ त दमा दिथ वौथ शूदर जुव 
ae यि माहरा न किंही गौबर मोल औस वनान तस छु ऑशिनावव 
नाल; दोल कोडमुत जि लॅडकस गॉडुथ खांदर...... असि केरथ 
चासय...........----- वनान ओसुम......नफर दाह बाह खसहाव तु 
न्वशि करहाव ट्यौक | 

दफतरस मंज़ रोब दाब त नदहर ऑसिथ ति गँयि चूनी लालस 
क्वक्र | सह सद्य पाठ्य TSA वोल चूनी लाल गव रूज़िथ 


नकार करनस ओस न समय न म्वहलथ....... 
नफरव त्रह मरव ख्योव Sha टेक्य बतु। त यि ओस चूनी लालस 
ग्वड़ न्युक पयार | नेरनु विज्ञि वोथ May मोल 

बस अज़ माहरा बड्योव म्योन मान | वुछिव माहरा ज़मानु मा 
we यिमय विज़ छे इनसानस कति कोर वातुनावान। आँखर बेयि बेयि 
छु ना आसान बाज़र नेरुन | 
यि ओस ग्वड दॅसलाब॒। तु खांदर पत॒ किथ ata पत चूनी 
लालन गोबर मॉल्य संज़ नस बहाल ति ओस सुय ज़ानान। 
मगर अज़ ऑसस ताप मंज़ त्रठ प्यॅम॒च। गोबर मॉल्य ऑसस 
कोरि हंदि खुलाह नामच नोटस रजस्ट्री GR गर सूज़ म॒च। त॒ चूनी 
लालस खांदारिनि हुंद फोन वॉतिथ कमर फुटमुत त॒ वॉनिजि वेह 
प्यौमुत। 
चूनी लाल रोज़िहे अथ खाबस मंज़ खबर कतिस कालस यि 
नय चोरि बजि दफतरुक चपराँस्य तस ज़ीर दिथ थौद तुलिहे 
...जिनाब चोर बजेयि.... 
---क्याह. 





वाखस मंज़ he AT कालम 
१. अस्य करव जलदय कॉशिरेन नामावार अँदीबन, दॉनिशवरन 


त वेदवानन हुंद्यन अदबी सफरन हुंद सिलसिल वाखस मंज़ 


छापुन शरू। 
२. बचन हंज़ दिलचसपी नज़रि तल थॉविथ करव अस्य शुर्य 
अदबच सामग्री शॉमिल। 








३. अदबी मोज़ूहन पेठ करव म्वखसर चर्चा या रपट पेश। 

शॉयरी 
गज़ल 
बाल कृष्ण सन्यासी 


क्या ह्यका ब॒ ति गावि हुंद्य पाँठ्य TY ख्यथ द्द खार दिथ 
गाह ब्यगाह छ्वकवय छवकन मरहम कॅरिथ बुलगार दिथ। 
येम्य ति अज़ ताम ल्यूख पोर तँम्य तँम्य ब थोवनस बे खबर 
क्या ह्यका लीखिथ पॅरिथ रच शैछ छपिथ अकबार दिथ। 
यारबलवय कोचि गलिव॒य बेयि Ged A द्राव रोव 
क्या ह्यका पन॒न्यन त परद्यन रोवमुत एतिबार दिथ। 
पाफ येम्य कोर शाफ TAI रोट स्वर्फ द्वपि प्रारान छु सुय 
क्या मे मंज़ तपुर्योश ज़िंदय छा तस ह्यका शाहमार दिथ। 
दूद वनव मंज़ द्रास लम्बुख आस वस॒ हाँ आबशार 
क्या ह्यका बति बाग सग॒विथ क्या ह्यका सबज़ार दिथ। 
बाग बबरे ज़ागि रूज़िथ HR त॒ करि यिज़हारि लोल 
क्या ह्यका गुलिमेठि कनि ब॒ ति तस कंड्यन हुंद हार दिथ। 
कॅल्य त ज़ेर्य म्यॉनी गज़ल गॉम॒त्य, वटस्य रिंदानु दिल 
क्या ह्यका ज़्यव दिथ ब गजलन मयकदन मय खार दिथ। 
क्या ह्यका सन्यॉस्य नज़रव महजबीनस बुथ वुछिथ 
क्या ह्यका सुमरन कॅरिथ तॅम्य सुज्ञ स्व ह्येकिमा तार दिथ। 


माग मासुक सिरियि ग्रुहुन 


बाल कृष्ण सन्यासी 


अल गँड्य मल गँड्य कुस तुलि कव॒ तुलि 
येलि न॒ कोरुय he हख क्रख कथ AS 

तन गव मुदथाह यैन मै वन्योमय 

व्वल पख चेनव दक दक दुब दुब 
दिलक्यन खानन मंज रथ व्वटि यियि 
हज्ञ हावस नेरन अर्मानन 

ठान॒ व्वथन बानन न्यामचु यिम 
वुठनय प्यठ सालरनय शामन 

लथ दिथ नेरन त्रटु तूफानन 

शान ति व्वगनन पानु हुबाबन 

ज़ूनी त्राव व॑ं मंदछुन वंदुछुन 

त्राव वनुन व्वन्य हुम छिम यिम छिम 
शीतल वावस सीचल तचराह 

WS आसुन नख कर हन मचराह 
लोल॒च कल ह्यथ बेयि ad ad ह्यथ 
जच स्वन US रवप तनि मॅत्य करहन 
कल छम द्रामच AT मे छल कोर 
कम कतिनस छिय कुस छुय वुछनस 
मे कॅर अनिगट ज़गतस 'द्ृहली 

पख ब्रोंह कुन सिरियस ज़ून॒ मॉली 
वुछ त॒ ववं way गॅयि लूख गरन मंज़ 
छग ज़न लॅजमुच जानावारन 

चरि हारि चामचु वॅल्य वॅल्य आल्यन 
ताप कुलाह छुस बून्य शिहिज छख 
वुशनेरस छख मागुच माहरेन्य 

बुठ वुठ मिलविथ,न्यतरव HY करि 
ऑदरोवुथ व्न्य म्योन मोदुर श्रेह 


० 


58 


वाख 5-6 


चोल चेति मेति चोल क्रेशुन वेशुन 
बत शीन॒मॉन्य च॒ तापन्य फॅत्य छुख 
व्यगलॉवथस ज़ून सिरियि मे ह्योत छुख 
बम्बर चूहुन गोम ही तनितोत छुख 
स्वंज़लि रंगन मंज़ रंग नॉवथस जून 
सिरियि सिरन छुहम सरपोश 
शाह खस वस तेज़ेयि त॒ ale चेंज 
गुम Wa गयि वँथ्य मदु रेह आब 

0 
माहताब आफताब यारबेल्‍य खँत्य 
पांकचि तनि द्रायि बालव पेंत्य पॅत्य 
ग्रुहुन त गट ज़ोल,शोख रञ्जन खौत 
ब्वछि होमराँव्य त अद कोर श्रान 


जु गज़लु 
सुनीता रैना पंडित 


१ 
तुल त्राव शबस लॅज रोव सहर 
म्वछि मूरनलॅज व्यतुरोव कॅहर। 
वन वोथ जन Ae आंगन चाव 
खूंखार अँछन मंज़ नार अँहर। 
यछि मॉर्य त॒ पछि कोर दोख, हना 
व्वलुसॉविथ Kea दिल अकसर | 
मे छि अज़ ति वछस मंज़ दाँद्य बुहान 
मे छु सनम्वख जन LOM अॅछदर। 

हुमि शहर छै गाँमच राँस्य व्वफा 

येमि शहर लॅजिम वन वाँस्य म्वहर | 
क्युथ आर ज़मानस वार वुछिथ 
डुबडास करन बॅस्ती अरवर | 

faq रोट गछनहिरि ग्वगलिस प्यठ 

यिन॒ खोफ्‌ मरन फलवॉय अछर। 


२ 
रोवमुत ज़न लछि गोमुत यि ति छा हर 
अँछ वॅटिथ हॉरिथ यि लापरवा शहर। 
श्रेह न चेशमन ज़िंदगी रुसवा गॅम॒च 
मील पचिन॒य लीख्यतव हा हा शहर | 
तेलि छु अज़ कॉयिम जि म्वछि मंज़ प्रान ele 
वुनि ति छु न पय डेंशि बेयि क्या-क्या शहर। 
दादि अँदरिमि ज़ेवि छु टेछिरुक युथ असर 
यी देपिथ पगहय मे प्रज़नाव्या शहर | 
तिल, सडकन मिल, वादस Bay छूवपय 
यूत गुदरुन वन त नत बाव्या शहर | 
नाव ह्यथ म्योनुय सवालन ज़ीर दिथ 
प्रानि ज़न कांह कथ मे दृहराव्या शहर | 

गज़ल 
महमद अयूब बेताब 


छिय म्वखत बदल वरतावन औश 
वुछ ज़ॉलिम क्या म्वलनावन औश | 
पां कतरा बे कस बे बस,पोज़ 
फवलॉच्च जिगर कुमलावन औश। 
येलि दिल क्वह बासन वछि थरि प्यठ 
अमि सात फकत लौच,रावन ओश। 
अख हाँसिल लाव्यन खाबन हुंद 
यछि चशमन मंज़ ललुनावुन ओश। 
अज़ रातस ज़्यादय ARG Pea 
कॅज म्याने कांह कांह त्रान औश | 
अछ गाश ब de हय GAT करतम 
मर मांह छुम दिल कतरावन ओश | 
चु ति वाद करुम अज़ वातख योत 
ब॒ ति ग्वड़निचि लटि असुनावन ओश। 
तोत शारा बूज़िथ श्यहलथ ofa 
बेताब छु अज़ गज़लावन ओश। 


HY करनाबुन काँशिर्य पाँठ्य 
प्रेम नाथ शाद 


लाल फोल म्योनुय ख्वनि ललुनाबुन 
HY करनावुन कॉशिर्य पॉठ्य | 

खानुमोल सुलवुन मंज़लिस त्रावुन 

HY करनावुन PR पॉठ्य। 
वतनि गुरिस सत्य व्वदनि थावुन 

कदमस कदमस बरतस लोल। 
ल्वति ल्वति दक्‌ दिसब्रोंह पकूनावुन 

HY करनावुन कॉशिर्य पॉ ठ्य। 
सुलि सुलि व्वथनुक आदथ थाबुन 

शआनुक द्यानुकद्युन छुस बाश | 
असवुनि बुथि गछि ख्यावुन चावुन 

HY करनावुन काँशिर्य पॉठ्य। 
ल्वकटिस सत्य गछि ल्वकटुय लागुन 

वखतस सत्य करनावुन ज़ान। 
गिंदनस गिंदनस मंज़ हेछिनावुन 

HY करनावुन काँशिर्य पाँठ्य | 
हलबल वरज़िश खेल तमाशा 

सेहत सफाँयी पलव प्वशाक | 
FY तुलनावुन GAR डँखरावुन 

HY करनावुन काँशिर्य पॉठ्य। 
कुनि गुंगरावन्य सुबहन शामन 

कॉशिरि लयि मंज़ कॉशिर्य बॉथ | 
शोद साफ Veet ज़्वन पलि पावुन 

HY करनावुन कॉशिर्य पॉठ्य। 

गज़ल 
प्रेम नाथ शाद 


बुछिथ आकाश न्यूथस रावरोवुथ 

खेंटिथ आँखर थवख कोताह पनुन बुथ। 
खौलूसस ग्वड बौरुनरेँछरन रेवायथ 
खता ज़ोनुथ सज़ा संगीन कोंछुथ। 

TaN वॉजिथ बरूसस एतिबारस 

शराफेंच खश कोरुथ अफसूस प्रोवुथ। 
सुली शबनम छल्यम बुथ कल ग्वलाबस 
नेसंगाह तेज़कुय अनहार दोरुथ। 

हवा दव होल वुहॉनी डोल वॅतीरय 

जबर अज़ वोन पगाह बास्यव खबर क्युथ। 
बितुर बदनाम कोरथन बॅल्य फोरुय ब्रम 
अतुर गोय Te कोडुथ तय परिनि छोनुथ। 

असुल वरताव मॅज़िल गुमरहस शाद 

वसुल वॉफिर छु हरगाह वाद पोलुथ | 


qe 
मोहिनी कौल 
प्यव बा मालि अँदरिमिस दानस 
वार वार प्रज़ुली त्यंगलन रेह 


तिथिय तचरय ग्रख यियी बानस 
अनुबव सपदी रेह हंज़ि तेह | 

qed अँछव त्रेशना बडी 
बंद अँछव लाल छडी 
पतय व्वंदी पेयी शैहजार 
अँती ज़ानखगव क्या करार | 
सादान रोज़ बा हैछख सबख 
अदय सगवख लोलक्य कुल्य 
फुलयाह लगी पतय दपख 
मन ग्वरस॒य बो रट्हय गुल्य। 
ओरय यि लीखिथ आसी कर्मस 
ती छुय ललुवुन हलमस क्यथ 
येति कर क्रय रचप्वन्य दि दर्मस 
ग्रज़व॒न्य व्यथ यियी म्वहरय ह्यथ। 
वस बा मालि मंज़ स्यंदे 
वंदे प्रथय सार बा छाल 
सुय GR he ह्यथ युस अथ मंदे 
अथे यिनस म्वलुल्य लाल। 
आचार व्यचार कर बा मालि 
तोलस तोल बा चुय पूर 
रटख हबा तेली डालि 
टोठी दय त फ्वली नूर। 
ग्वरन वौनुम मनि ती रोटुम 
वनि मे आमय अदय दीव 
केंछाह पतय न्यबर छोटुम 
वोटुम म्वखत कॅरमस सीव। 
ग्वर दयाये लबि मय म्वहरय 
दोरय त्राँवम ग्वरस॒य पथ 

ख्वनि मंज़ लालाह ह्यथ आम ओरय 
होरस किथ तस वंदुहस रथ। 


अंदर अचख लबख सोरुय 
न्यॅबरय छुय ना छारुन he 
येमी मालि सुय हबा गौरुय 
तॅम्य स॒य अद्‌ दय यारी he | 


नज़म 
कुमार अशोक सराफ गायल 


येलि ब परान ओसुस अवलस 

चाट॒हालुक शोर ओस ग्रेज़ि आसान 

शुर्यं आस्य शूबान 

हिश वरदी लॉगिथ ज़न त॒ ताहदार 

पोशि डूर्य 

चाट हाल अचन विज़ि ओस 

ज़न त॒ ज़ाफ आसान कदमन 

मगर 

चाट हाल छुटटी विज़ि ओस जोश आसान 
ज़न तु प्रशर कुकरस बंद स्टीम 

eat व्वठा यपॉर्य व्वठा 

त वाचेयि गर 

यिथिस साँदुरवार तु श्रूचिस आलमस मंज़ 
ओस मै खाब वुछमुत 

सबज्ञ बाग वुछमुत 

बागन बहार त फंवार वुछमुत 
पोशन खुमार वुछमुत 

वख रूद दवाँ पकान 

ब ति आस कति कोर छूवकान पकान 
वुहान,हेछान,सनानत॒ वनान पकान 
मगर 

सु श्रूच ल्वकचार त व्यवहार 

न छुस कनव बोज़ान 

पज़ि लोलुक औँद पोक 

न त्युथ फिज़ाह न त्युथ 

गुज़ाह 

अमि हाल क्युथ 

न छुस चेशमव वुछान 

आसि पगाह। 


कँज्य दुबराय 
पृथ्वी नाथ मधुप 


यनु थन प्योस 
तन वोतुम चवान- 
रातस -द्ृहस 
नट्यव- नार्यव 
ग्रठ-ग्रठ करान। 
अकी लटि चोन 
वोलुन मा हिरि 
येलि नील्योव 

ब्याख ताव हुर्योस | 

मै रगन-रगन मंज़ 

सॉर करान 

रुमन-रुमन मंज़ 

तेलान 

che मा हुर्तोम || 

ज्ञानु मा- 

यख-वाँ गॅड्य 

ओम तु ज़ामुत दृदु श्रान 
माछ हट्यन हुंद कस्यट गैवुन 
रंग-रंगु पोशि वरशुन---. | 
मोलुम मा सूर 

त॒ गोस दूर 

क्वहु तेताँल्य किस- 
शिन्याहस मंज बैहनि | 
मलुहा 

चलुहा 

पुत्र = 

कांह वजह ओस। 

शोक लॉगिन 

he सरफ 

ते 

लछि बद्यव वोलमुत नाल....। 
गाहे दिवान- 

साज़न हंज़न तालब प्यठ 
नचन डालु 

मे कदम कडुन ति क्रूठ 
= पर 
दुबराय ताम कॅज्य....।। 


हना सन 
पृथ्वी नाथ कौल सायिल 


मन॒ सन इना सोंचि त्रायन सन 
SRG छेय पज़रच मिलुवन 
र॒तिस रती छिया बॉग्य आसन 
मन॒ सन च ति सोंचि त्रान सन। 
AGRA न वोलुत LARS न FSA 
एहसास हय छुयहालातन सन 
अहवालन थव सॉ मन॒ की फन 
मनु सन चु ति सोंचि त्रायन सन। 
अज़ हवा न॒ शोद,अज़ नवाह न॒ शौद 
इनसॉनी कदरन .ज़न तत॒ ग्रोद 
Ste पोख छु ना लोगमुत बार वन 
मन॒ सन च ति सोंचि सोदरस सन। 
ह्यस थव वन्य बदलवुन्यन नेंहजन 
कांह छु न॒ कॉसी स॒त्य रलन 
टख दि त॒ दयि बेयि अन्यायन छूयन 
मन॒ सन च॒ ति सोंचि त्रायन सन। 
कांह कॉसी मा येति प्रारन पचन 
ठवल ठवल लॅंजम॒च.छय गरज़ अन्यन 
किथ॒ लसव बसव छु न कांह सोंचन 

मन सन च ति सोंचि त्रायन सन। 
अँस्य साँरी मूल तल कुन्य इनसान 
हे इनसानन छा ब्यन आसन 
अस्य अख अँक्यसय आयिरुत कांछन 
मन॒ सन चु ति सोंचि त्रान सन। 
ऑस्त हिशरक्य कुनिरक्य दावादार 
असि ल्वलि ललुनोवमुत छुय मिलचार 
बॉय बंदुतिस ग्वड़हन बॅर दुह द्यन 
मन॒ सन च ति सोंचि त्रान सन। 
मेचि सानी छय अमर्यत ऑडरन 
येति कॉसी छु न॒ बद कांह ति यछन 
युथ पानस क्युत त्युथ सारिन॒य मंगन 
मन सन चु ति सोंचि त्रान सन। 
अँस्य शाती ASA बस शॉती मंगन 
छिय हॉकिम त“ साँयिल' बजाँयी यछन 
बेयि पापर जॉयी आय कांछन 
मन॒ सन च ति सोंचि त्रायन सन। 
स्वदामा चरिथ 
परमानंद 


स्वदामुन्य FA वनान तस स्वदामस तय, गछतो अज़ वनतु बगवानस। 
म्यत्र बाव छुय चे सृत्य क्रश्णस तय बोजि ना करि हे व्यपदा दूर | 
असि छा लज़ा तस ति मंगनस तय गछतो अस्त वनत बगवानस || 
न्यथ नॅन्य शुर्य छिम वन॒ बो कस तय,न्यर्घन नाव असि त्राव्मा ज़ांह। 
दख वुछ्य वुछ्य छिम छवख बदनस तय,गछुतो अज़ वनतु बगवानस 

तोर तँम्य दौपनस अँस्य यँच पस तय,प्रज़नावि तस कति बोय बंद यार | 
योत गछि तति तस दक्‌ लगनस तय,गछतो अज वनत बगवानस। 

लेजि मंज़ कनि नॉट्य लॉगिम पाकस तय, ति बुछिथ शुर्य क्या गछन ख्वश। 
द्यद दियि ag तय न्येंदुर पेयि मस तय, गछतो अस्त वनत॒ बगवानस। 

BR अथ॒ किथ॒ पॉठ्य बुथ हाव तस तय,यि वॅनिथ स्चदामन ओश दारि होर | 
छुम क्या ती दिम॒ तस म्यॅतरस तय, गछतो अस्त वनत॒ बगवानस। 

लेजि मंज़ कोम म्वठ तमि हॉवनस तय दोप नस स्वदामन गंड कथ बो। 

यथ जंदस छे नु कुनि वथ गंडनस तय, गछतो अस्त वनत बगवानस || 
दारिकायि वॉतिथ प्यव सोचस तय,शेछ म्यॉन्य कुस नितयि राज़ दरबार | 
मंदुछान ओसुय वति पकुनस तय,गछतो अस्त वनत॒ बगवानस। 

दारिकायि वॉतिथ लोग व्यचारस तय,कव आस कोत आस BA गछुन कोत ? 
यारस छुम गछुन सीर बावनसतर।गछतो अस्त वनत बगवानस। 

डेडि प्यठ वॉतिथ लोग अरसर करनस तय,कस वनु कुस बोज़ि अद्रिम कथ। 
मंदुछान स्वदामा नोन वननस तय, गछतो अस्त वनत॒ बगवानस। 

पतु sig अद्य पॅक्य लोग बुछिनस तय,ज़ॉन्य कार ऑसिथ बनान अनज़ान। 
चूरि चूरि चनु फॅल्य म्वठ खेयिनस तय गछतो अस्त वनत बगवानस।। 
चर्चान डीड्यवॉन्य आसी तसतय,क्या सना ब्रहमुन छांडान RAE | 

ऑर्चर किन्य तिम प्रछुनि लॅग्य तस तय, गछतो अस्त वनतु बगवानस || 
ब्रहमनु कति आख यथ तरफस तय,बासान BE पँक्य पॅक्‌य थोकमुत। 

चार क्या छुय कर्म फल बूगुनस तय, गछतो अस्तु वनत॒ बगवानस || 


` स्वदाम लाचार सत वननस तय,फीरिथ वोननस छस स्वदामा। 


दर्शनस आमुत छुस म्यॅतरस तय, गछतो अस्त वनत॒ बगवानस।। 

म्यतरस म्यॉनिस श्री क्रश्णस तय,वॅन्य तोस आमुत छुय बाल यार। 

डीड्य वॉन्य बूज़िथ असुनि लॅग्य तस तय, गछतो अस्त वनत बगवानस || 
कसू दर्दिलस कस म्यॅतरस तय,मति गरि द्रामुत छुख अनज़ान। 

OF छय सुल गॅर गर वातुनस तय, गछतो अस्त वनत॒ बगवानस || 

यि बूज़िथ स्वदामा प्यव होशस तय,मन॒ तारि लोयुन क्रश्णस नाद। 

क्रष्णस आसन लोग हिलुनस तय, गछतो अस्तु वनत॒ बगवानस | | 

चोरि पावि व्वठ लॉय यँच गॅयि मस तय,पतु द्रायि लारान अष्ट स्येदी। 

डेडि प्यठ यारस मीठ्य दिनस तय, Te RUA बगवानस | | 

ख्वनि मंज़ ललुवुन लोल बौरनस तय,वातनोवुन मंज़ देवान खान। 
पॉताम्बर्‌ स॒त्य मल छौलुनस तय, गछतो अस्तं वनत बगवानस | 
बगवान यँच गोमुत हर्शस तय,वनुनि लोग रॉनियन छम यि बाल यार। 
रॉनियव यि बूजिथ थदि ओसुहस तय गछतो अस्त वनत बगवानस।; 
बगवान प्रछुनि लोग तस यारस तय,शुर्य बाँच वनतम छा वारय। 
ज़ानान ओस पान लोगुन बेह्यस तय, गछतो अस्त वनत बगवानस || 
स्वदामा छुस वनान ऑसिथ मस तय,क्याह वनय अनु ग्रेह छुम चोनुय। 
सुव जान deed संतोशस तय, गछतो अस्त वनत बगवानस || 
बालु पउनुक Ve ओस क्रष्णस तय ख्वर पान छॅलिनस गंग ज़ल सत्य। 
रखमन ऑस॒स पोन्य त्रावनस तय, गछतो अस्त वनत बगवानस || 
स्वन YS आसन शूरुन यारस तय अनमूल वस्त्र पान वॅलिनस। 
ज़न ओस पॉरान माहराज़स तय, गछतो अस्त वनत बगवानस || 
PLT ASU यच कॅर नस तय,दोप,नस प्रसाद क्या ओनथम। 
यि बूज़िथ स्वदामा गव मूहस तय, गछतो अस्त वनत बगवानस || 
दबु दब GRE कोम कोडनस तय।जल जल ब्वछि ब्वछि कोरनस ग्रास। 
र॒खमनि che फॅल्य थपि नियि नस तय गछतो अस्त वनत बगवानस।। 
बावृच कोम म्वठ निशि ऑस तस तय,त्रिबवन राज हा तँम्य लोबनय। 
GR गव बगवान अथ व्यचारस तय, गछतो अस्त वनत॒ बगवानस।| 
he द्वह तति रूज़िथ स्वदामस तय,गर बार शुर्य बाँच याद पेयि तस। 
ऑग्यन्या हॉँचुनस गर गछुनस तय, गछतो अस्त वनत बगवानस।। 
चिन्ता पन॒न्य वनि हे कसतय,शारदा म्यॉन्य आसि आशि प्रारान। 
वनि क्याह डींशिथ मे मंगनस तय, गछतो अस्त वनत बगवानस।| 
दारिकायि वातुनस तस स्वदामस तय,रेत बैद्य बासेस कॅच ताम Ge | 
खेन॒ मंज़ वोतुय सुय गामस तय, गछतो अस्तु वनत॒ बगवानस।। 
आशचर्स गव मंज़ गामस तय,नज़ि जायि ड्यूंदुन महलखाना। 
बुथि बुथि लोग दिनि मंज़ ख्यूबस तय गछतो अस्त वनत बगवानस।। 
इरुर्य बाँच कोत गॅयम WS बो कस तय,वनुहा कस तॉय प्रु हा कस। 
ऑदीन प्रथ कथि छुस समयस तय, गछतो अस्तु वनत बगवानस || 
महलखान मंज़ चंज़ दायि द्रास तय,वोन॒हस माहराज प्रारान छिय। 
रॉनी सॉन्य आरथी करनस तय, गछतो अस्तु वनत बगवानस || 
OR, 

दौपनख कद्या कॉम बेछिवनिस तय,रानियन सत्य आसान छे। 
क्याज़ि छिव डालान मै गॅरीबस तय, गछतो अस्त वनत बगवानस || 
शारदा यि बूज़िथ पान द्रायस तय,वनुनि लॅज स्वाँमियस SHAY सान। 
महल खान तुंहदुय शारदा छस तय, गछतो अस्तु वनतु बगवानस || 
यि वनान शुर्य तस वुछिनि द्रायस तय,लम लम॒ कँर,हस गर चोनुख। 
वैभव डीशिथ मन डोल तस तय, गछतो अस्तु TAT बगवानस || 
वनुनि लोग शारदायि गव कूपस तय,रोवुय कोत पनुन संतोशि बाव | 
कमि मायायि बेयि गीर कॅरनख तय, गछतो अस्तु वनत बगवानस | | 
शारदा यि बूज़िथ Aa गयि मस तय,लोल सान लोयुन क्रष्नस नाद | 
यि बूज़िथ युन प्यव गूपालस तय, गछतो अस्तु वनतु बगवानस।। 
स्वदामा ओसुय मंज़ शापस तय,बावनायि सुत्यन प्रॉवन गथ | 

स्वय गथ दित॒ कश्मीर मंडलस तय,गछतो अस्तु वनत॒ बगवानस || 


सूफी शॉयिरी 


(शमस फकीर ओस चिन्य क्राल महल रोज़ान। तिमन ओस नाव 
मुहमद सिदिक भट(शोख ?)। तिहुंद ज्यन तॉरीख छु 843 gol देह 
बाह वहुर्य आयि शाल बॉफी हुंदिस अँकिस कारबारस मंज़ त्रावन। तति 
सपदुख न्याम सॉबस स॒त्य तॉलुक। तिमव वातनॉव्य पनुनिस 
म्वर्शिद(गोरू)करफॅल्य महल्‌ किस स्वछ क्रालस निश। शमस फकीर 
रूद्य अमि अलाव कँशीरि मंज़ ति त॒ न्यबर ति सूफी हज़रातन निश 
सलूकुच तॉलीम हाँसिल करान। 25 get ऑस्य येलि तिम अम्रतस्र 
किस कस ताम कलंदरस निश बाहन वॅरियन रूद्य। अति लोब तिमव 
पनुनि दिलुक मुराद। अमृतसर वापस यिथ कोरुख इसलामाबाद 
(अनंतनाग) अकिस पशमीन फरोश अज़ीज़ भट॒ संदिजि कोरि ऑशस 
सुत्य निकाह। अँहदि डंबि ज़ायख.जु नेचिव्य त ज़ कोरि। केंचि कॉल्य 
सप॒द्य यिम शेन र्‌यतन गर निशि (ग्वफि मंज़ रूद्य)। त॒ रोज़न जाय 
PLE बडगॉमिस मंज़ क्रशपोरि मुकरर।.सन 904 ई० मंज़ सपद्य 

तिम अक्हाँठु वर्हर्य ta कालु वफात - सूफी mee, 
जिल्द३,तरतीब, मुहमद अमीन कॉमिल) 


कलाम 
शमस फकीर 


रावनस मंज़ रावुन रोवुम,रावनस che नय सवाँलीयै | 
शास्त्र पोलुम शास्तुर गोलुम कॅहवचि स्वन गोम सवाँलियै।| 
ज़नव नीरिथ आसय फीरिथ,वनुहय दितिथम कनु डॉलिये। 
अहवाल पनुनुय करहय हाँली तोर हय आस बाँल्य खॉलिये।। 
गून्यान,अग्न्यान कपठ त्रॉविथ यि पठ वोनुम गाटाँलिये | 
व्यचार, वचार कोर मै रूज़िथ मुश्ताक गोस दर्शाँनिये।। 
हमसू सूहम प्रान ज्ञान थॉविथ शे वन गोम शेशकॉलिये। 
रूहन मीनिथ अग्नैथ ज़ीनिथ प्रगाश वुछुम गाशॉलिये।। 
सिर्यि त चँदरम वॉनी त॒ पॉनी ज़ाथ गोम प्रखटॉलिये |. 
च्यत न्यत स॒त्यन शुन्यस चोरुम आकाश गोमय नॉलिये।। 
शरीर त्रोबुम न्यर्मल छोवुम प्रोवुम ब्रहमन कॉलिये. 
कर्म सुत्यन धर्मस फ्यूरुस सत ग्वर संज़ ह्यथ चॉलिये।। 
सोपुन,ज़ाग्रथ,तुरिया,स्वश्त ज़गतस फ्यूरुस इकबॉलिये। 
यछा पछा बोल बा पूज़ायि ज़लदॉन्य दिचमस लवॉलिये | | 
लॅग्नन खॅसिथ ओगुन छूयवरुम ST ह्यथ गोम पातॉलिये। 
रवस सुत्यन शिवस म्यूलुस आनंद गोम सेतॉलिये।। 
ओम शोम॒रॉविथ शमस फकीर प्रॉविथ जीव हय कोरुम कीवॉलिये। 
असत ज़ॉलिथ सतसंग पॉलिथ राज़ होंज़ संज़ म्वखत॒ मॉलिये।। 

he शार 
शमस फकीर 


नय मूमिन नय कुफारो 

नय ज़ाँच कुनि नय दीदारो। 

दिल ईमान न्यूम यकबारो 

तनु चे स॒त्य गोम मिलचारो || 
नसीहत कॅरिज़ि नो नसलि शेतानस 
तलु कनि ज़ॉन्यज़्यन आसि मा खाम। 
मॉर्यफत क्याह करि नापाख बानस 
तस नादानस कर चलि छाय।। 

Bea गयि ललु मँच शुरा यार श्रानस 

हलु तमि कोर ज़गि तार तारनस। 

कलु तमि चोटनय नफसि शेतानस 

ज्ञान मिलुनाव भगवानस सत्य || 





वाख गोछ. गर गर वातुन 


देवनागरी लिपि मंज़ छु कॉशुर परुन सॅहल। कॉशुर परनु खॉतर छे 
दिलचस्पी बडाव॒न्य तु बरकरार थावुन्य ज़रूरी। अमि खॉत्र हेकि 
वाख अख अहम वसीलु बॅनिथ। यि गोछ सारिनुय गरन मंज़ वातुन। 
काँशिर ज़बान छे सॉन्य प्रज़नथ, असि छे यि कुनि ति सूरतस मंज़ 
कॉयिम थव॒न्य। 

वाख खॉतर सूज़िव त सोज़नॉविव चंद्‌। वाख-परिवारस दियिव 


वुसजार। 
a ih a. NNN 

तबसूर 


ब छूयस कंशीर अफसानु निगार रूप कृष्ण भट, मीडिया 
पब्लिकेशंस, दिल्ली २००८ सफु१६२ म्वल 300 रवपयि। 


Slo रूप कृष्ण भट छि काँशिरि ज़बॉन्य ga अख नामवर मॉहिरि 
लिसानियात, लिखोॉर्य, अँदीब, तरजमुकार त॒ म्वहकिक। कॉशिरि 
अलाव॒ छि तिम अंगरीज़ी,उदू तु हिंदीयस मंज़ ति लेखान। यिमव छे 
अज़ ताम २२ किताब तु दरजन वाद तहकीकी मकालु लीख्य म॒त्य। 
यिमव छु हिंदोस्तानचन मुखतलिफ ज़बॉन्यन मंज़ अफसानन ge 
कॉशुर तरजम॒ कॅरिथ तिमन ह्यॉदोस्तॉन्यअफसात नावच कितॉबी 
सूरथ दिचमुच | अमि किताबि बापथ छु यिमन साहित्य अकादमी एवार्ड 
ति म्यूलमुत। भट साँब छि बुनियादी तोर मॉहिरि लिसानियात त यिम 
छि अकसर कॉशिरि ज़बॉन्य हुंद्यन लिसॉनियॉँती गोशन व्यछुनावान 
रूद्यमत्य | यिमव छे लिसानियातस प्यठ मुबनी किताबव अलाव गॉर 
कॉशीर्यन .कॉशुर ह्यछनावन बापथ he दरसी किताब ति तयार 
करिमचु। 

990 प्यठ कॅशीरि मंज़ जॉरी व्वलहँरिशि किन्य पेयि आम 
कॉशीर्यन अद्‌ तिम कॅशीरि मंज़य रोज़ान छि या अज़ कल मुलकुक्यन 
मुखतलिफ अलाकन मंज़ जलावतनी Est ज़िंदगी गुज़ारान छि रंगु रंग 
मुसीबथ त सितम व्यतरावन्य। कॉशिर्यन sea अथ बनुनस त 
गुदरनस ज़्यव दिनु बापथ चॉर डाकटर सॉबन अफसानु सिनफ त॒ 
यिथ पॉठ्य लॅज यिमन अफसान लेखनस कुन vik! Mest ere 
qa नावच ग्वडनिच अफसान सॉबरन आयि सन 200 हस मंज़ 
बाज़र येलि ज़न ज़ेरि बहस अफसान सॉबरन (ब छूयस कंशीर सन 
२००८हस ऑठस मंज़ मनज़रि आम आयि। 

यथ अफसान सॉबरनि मंज़ छि कुल बिल पंदाह अफसान | 
चिनांचि अदब छु समाजुक अकुस आसान तु किताबि मंज़ शॉमिल 
अकसर अफसान छि तिमन करठ्यन हालातन हुंज़ अकॉसी करान 
यिहुंद मुकाबल कुलहुम कॉशिर्यन अकि नत बेयि रॅंग्य करुन छु 
प्यवान। किताबि हुंद सरवरक छुवादी मंज़ मज़लूमन हुंज़ि बे बसी हुंद 
बास दिवान। अफसानन हुंद्य किरदार छि वेद्य त॒ ss अमल छे वरग 
पॉठ्य स्व तलख हकीकथ बयान करान BY HT आवर्य मत्य छि। 
मसलन एनकांवटर। अफसानस मंज़ छि हालाथ ल्वकचार कयन दून 
जॉनी यारन रशीदस तु राहुलस जु मुतज़ाद वतु यखतियार करनावान 
त दृशवन्य हुंद अंजाम छु द्रदनाख आसान। यिथ॒ पॉठ्य छि यिम 
अफसान॒ अकि तरफ सानि अँज़िचि कॉशिरि माशरच अकॉसी करान 
तु दोयिमि तरफ यिमन बद हालातन बापथ ज़िमदार अनसरन हंदि बुथि 
प्यठ वुरुन तुलिथ त्युहुंद सोरुय ओल वांगुन नोन कडान। 

अफसानन मंज़ छे आम ge द्यनचि ज़िंदगी मंज़ इसतिमाल 
करन यिन॒ वाजेन्य ज़बान वरतावनु आम॒च। अफसानन हुंद तसलसुल 
छु परन वॉलिस पानस स॒त्य डहिथ निवान त परनवोल छु अँक्यसुय 
निशस्तस मंज़ पूर अफसान Wa खॉत्र मजबूर सपदान। युस 
अफसानन हुंद अख खास ग्वन छु। 

बकोलि हरि कृष्ण कौल रूप कृष्ण भट छु कांह खुर्य लद 
सटरकचर खडा करन वरॉय दिलस तु देमागस सनन वॉल्य अफसान 
लीखिथ कॉशिरि अफसानुच स्व नॅहज बड़ दिलेरी सान रद करान। 
यथ मंज़ अवंत गाड (avant gard) किस नावस प्यठ करन आमच 
तगन गरी याँच नज़रि गछान छे। 

मे छे मेद (ड़ छूयस कॅशीर अफसान॒ सॉबरन त्रावि परन 
वाल्यन हंदिस दिलस प्यठ सौन असर। 


जवाहर लाल रैना 


वाख 5-6 


तबसर 


श्री राम क्रष्ण कथा ATR] तरजमुकार चमनलाल सपुर, 
श्री राम कृष्णआश्रम, २००३. 


श्री राम कृष्ण कथा अमर्यथ छु ग्यानुक भंडार युस य्वग पुरुश श्रा ९।: 
कृष्ण परमहंस जीयन पन॒न्यन बँखत्यन दृहदिश तु साद ज़बॉन्य मंज़ 
व्यछनय कॅरिथ बोवमुत छु। ज़िंदगी हुंद्यन खुर्यलद ज़ॉविजारन हंज़ 
oft लद फुटजि स्यद्यन तु श्वद्यन शब्दन मंज़ मुचरिथ त वाश कॅडिथ 
थाविमचु। ज़न त मोल व्वलसनस यिथ ग्यान आगरन ES वतन हुंज़ 
निशानदिही छु करान त॒ ज़िंदगी se क्रेठि सफरुक HEX मेछरस मंज़ 
बदलावान। तिमव छु पनुन्यव अमर्यतु कथव बँखत्यन हंजन करम 
बूमियन सगविथ अबदी श्रेह वातनोवमुत। प्रथ दुह ऑस बॅखत्यन हंज़ 
ग्रंद हुरान। यिमन मंज़ आसन वॉल्य, न्यदॉर्य, पॅर्यम॒त्य तु अपेर्य ग्यान 
गंगायि मंज़ ग्वत दिथ ऑस्य खसान त सँद्र कयन लालन हंज़ पॉर्य 
ज्ञान आँसख सपदान। 

श्री महेन्दर नाथ गुपतान छि fq सारैय भेंट वारतायि तु 
लूकन सत्य मेलनक्य वेल डायरी हुंदिस रूपस मंज़ ge त तारीख 
सान सन ।882ई प्यठ 886 तस ताम॒क्य वाकात त॒ कथ बाथ कलम 
बंद कैर्यमत्य त॒ पत बंगाँल्य जबाँन्य मंज़ छाप कॅरिथ कितॉबी शकुल 
दिचमुच। अथ आव पतु अंगरीज़्य तु हिंदी तरजमु ति करनु। हिंदी 
ज़बॉन्य मंज़ छु अम्युक तरजम बहलि पायि ग्वनमाथ त॒ लिखॉर्य श्री 
निराला जीयन कोरमुत तु अंगरीज़्य तरजम स्वामी निखलानन्द जीयन 
कोरमुत। 


77 


वाख 5-6 


सानि कॉशिरि ज़बॉन्य मंज़ कथा अमर्यतुक तरजम कार छ 
प्रो० चमनलाल सपरू जी। कॉशिरिस समाचारस मंज़ ति रूद कथा 
अमर्यतुक तरजम छपान। 

श्री रामकृष्ण कथा अमर्यतस मंज़ छु ग्वडनिक्यन काहन सफन 
प्यठ स्वामी विवेकानन्द जी नि a चिठि,माता शारदायि हुंज्ञ अख 
चिठ्य, श्री राम कृशणुनि ज़िंदगी हुंद म्वखसर वरनन त काली बाडी 
हुंद तज़किर। अमि पत॒ छि साँरिसय किताबि त्रुवाहन अध्यायन मंज़ 
बागनय करन आम॒च यिम ज़न ब्योन ब्योन चीज़न हुंद व्यस्तार सान 
बयान छि करान। यिमु सारेय अध्यायि छे परन वॉलिस तिथ पॉक्य 
आवरावान ज़ि मन छु न॒ मुतवॉतिर परन॒ वरॉय रोज़ान त ग्यान 
खज़ानन हुंद म्वखत क्वमि अनुन यछान। चूंकि यि सॉरय किताब छि 
डायरी हुंदि बुनियॉज़ प्यठ मुबनी, तव॒ किन्य छि दूह त तॉरीख ति 
ननान। यिमव सत्य छि वारयाहन कथन Ho नेरान। यि किताब छि सु 
म्वलुल म्वखत येमिच माल बनॉविथ मनशस नॉल्य पजि त्रावन्य त॒ 
अमिचि निशानदिही प्यठ पन॒न्य वॉस बव॒सर तारन्य। 

किताबि मंज़ छि लगबग चोर हथ सफ | कागज़ छु स्यठाह मोट 
तु पायदार। छपॉय छि मॉर्यमॅज़ त दिलफिरेब। हार्ड cigs स॒त्य छि 
अमिच खूबसूरती Raa! अगर .ज़न किताबि हुंदिस गेटअपस कुन 
Ted त्येलि छु न अम्युक म्वल कुनि रंग ज़्याद। यि किताब छि 
बहसियति ER रछ PRY लायख। 


मोती लाल कौल नाज़ 

Gee TFT 


म्यानि टाठि ओमकार जी, 

“are” द्राव बैयि नोन। अथ म्यूल नोव जीवादान। कोताह ख्वश 
गोस,ब ह्यक न वॅनिथ। योदवय चेर लोग अमा पौज़ त्वहि द्युत नु वाखस अड 
चोट गछन |.मुबारख छुव। मै छि अज़ ताम द्रामत्य सॉरी शुमार रॅछरिथ 
थाँव्यमुत्य | अँज़्युक नवीद छु स्पेशल ति क्याज़ि त्वहि ह्योतव यि ब्रोंह कुन 
पकनावनुक बोर मटि। और जुव ऑस्यनव। 

असि पज़ि अम्युक स्टैंडर्ड तथ मुकामस प्यठ वातनावुन जि बालु 
अपाँरिम्यन अदीबन गछि यि परनुच कल गनुन्य| 

कॉशिरि ज़बॉन्य बापथ नागरी लिपी अख मुतबादल लिपी आसनुच 
अहमियथ ऑस थदि पायिक्य ग्वनमाथ गुलाम अहमद महजूर सॉबन च्यूनमुत। 
तवय ओस तिमव ost ste दून हथ बॅरी कलामि महजूर तु पयामि महजूर नाव 
स॒त्य पनुन कलाम नागरी अछरन मंज़ ति छाप कोरमुत। 

बालु अपारि ल्यूखमुत रुत कलाम छापन॒ सत्य यिमव अस्य पानुवॉन्य 
नख॒। तुहुज़ यि कूशिश छि सराहनी। 

हाल हालुय छपेमच ज़ म्वललि किताब साकी साँबरन्य शिहिज वर्थ तु 
मजबूर सॉब॒न्य “यादन हुंद सफर” छु कॉशिरिस अदबस रुत हुर्यर। म्याँन्य छि 
राय जि यिमव द्वशवन्य किताबव मंज़ गछि चॉरिथ हिस॒ वाखस मंज़ छपान 
रोजुन। बड़ ज़बर गछि। 

पोतुस वन ब जि कवरस प्यठ वाख गोछ शारदा अछरन मंज़ ति लेखन 
युन। स्व छि सॉन्य प्रज़नथ ति त॒ माजि ज़्येवि कॉशिरिस ड्यक्‌ टिक ति। 
योदवय अख कालम प्रथ सातु “शारदा ह्ेछिव” छापव सु ति गछि जान। 

बेयि अकि लटि Gea रुत कांछान। 


प्रो० चमन लाल सपुर 

येमि अंकक्य लेखन वाँल्य 


श्री बाल कृष्ण संयासी, नई दिल्ली | 
श्री शंभुनाथ भट्ट हलीम, आई-,कश्मीरी अपार्टमेंटस,पीतमपुरा, 
दिल्ली 0034. 
प्रो ओंकारनाथ चूरंगू, जम्मू | 
Slo रतन लाल शांत, 904 सुभाश नगर, जम्मू 80005 
श्री अर्जन देव मजबूर, जम्मू । 
डॉ० रूप कृष्ण भट, -]9, कैलाश अपार्टमेंटस, सेक्टर 4, द्वारका 
दिल्ली-] ।0097. 
श्री विजय सागर, ।7/3 शारदा कॉलनी, पटोली ब्रहमना, जम्मू 87205. 
स्वर्गीय यशपाल जैन। 
श्रीमती सुनीता रैना पंडित, साहिबाबाद, गाज़ियाबाद 
श्री पृथ्वीनाथ कौल सायिल, जम्मू 80002 
स्वर्गीय मुहम्मद अयूब बेताब 
शरी प्रेम नाथ शाद, जम्मू 
श्री कुमार अशोक सराफ गायल, नई दिल्ली 
श्रीमती मोहिनी कौल, जम्मू 
श्री पृथ्वी नाथ मधुप, 58 सरस्वती विहार, तालाब तिल्लो, जम्मू 80002. 
Wo चमन लाल सपुर, AEST 
श्री जवाहर लाल रैना, NRLC, पंजाबी युनिवर्सिटी, पटियाला 47002 
श्री मोती लाल नाज़ नई दिल्‍ली 
श्री पी एन काचरू, 704, सबज़ार हाऊसिंग सोसयटी, प्लाट 4, 
सेक्टर 45, फरीदाबाद 


| Annual General Meeting (AGM) 
| of AIKS 
| 























५३ Best Compliments 


From 


SUMO GROUP OF COMPANIES 


SUMO INTERNATIONAL PVT, LTD. SUMO HI-TECH MARKETING PVT, LTD. PCL-SUMO AIR TECHNOLOGY PVT, LTD, 


425, Gemstar Commercial Complex, 422-424, Gemstar Commercial Complex, 425, Gemstar Commercial Complex, 
Ramchandra Lane Extn., Kachpada, Ramchandra Lane Exin., Kachpada, Ramchandra Lane Extn., Kachpada, 
Malad (W), Mumbai - 400 064. Malad (W), Mumbai - 400 064. Malad (W), Mumbai - 400 064 

Tel.: 009 22 2844934 / 42 Te: 009 22 42408888 Tel: 009 22 3208578 / 3207242 
Fax: 0094 22 2889844 Fax: 009/ 22 42408899 Fax: 009/ 22 2889844 

E-mail: sumo@sumoint.com E-mail: admin@sumohightech.com E-mail: info@pclsumo.com 

Web: www.sumoint.com Web: www.sumohitech.com Web: wwwpclsumo.com 

